Ўзбекистон чигиртка ҳужумидан қанчалик ҳимояланган? » Sangzor.uz - Инновацион ахборот портали\nSangzor.uz » Breaking news » Ўзбекистон чигиртка ҳужумидан қанчалик ҳимояланган?\nСурат манбаси: sreda.uz\nБутун дунё COVID-19 пандемияси билан курашаётган бир пайтда, Марказий Осиё, Яқин Шарқ ва Африка мамлакатлари яна бир офат – чигиртка “ёмғири”га дуч келди. Бир давлат ҳудудидан бошқа қўшни давлатларга чигиртка тўдасининг тезкор равишда кўчиб ўтиши миллионлаб инсонларнинг даромад манбаи ва ва озиқ-овқат хавфсизлигига таҳдид солмоқда. Коронасирус пандемияси даврида чигирткаларнинг ёпирилиши ушбу мамлакатлардаги миллионлаб одамлар учун иккинчи зарбадир.\n22 май куни Жаҳон банки Яқин Шарқ ва Африкада чигирткалар билан курашиш бўйича фавқулодда вазиятлар дастурини амалга ошириш учун 500 миллион доллар ажратганини маълум қилди. Орадан 10 кун ўтиб, Ўзбекистон Фавқулодда вазиятлар вазирлиги республика бўйлаб зарарли чигирткаларнинг 327,4 минг гектар майдондатарқалганлигини айтиб, бунга қарши фаол ва тезкор чоралар кўрилаётганлигини таъкидлади. Бу ишлар қўшни давлатлар – Қозоғистон, Қирғизистон ва Туркманистон билан ҳамкорликда олиб борилаётганлиги ҳақида хабар қилинди.\nUzAnalytics мухбири Ўзбекистон ҳудудларида зарарли чигирткаларнинг тарқалиш ҳолати, жойларда уларга қарши курашиш чора-тадбирлари ва ушбу йўналишда олиб борилаётган тадқиқотлар ҳақида таниқли мутахассис, профессор Фурқат Гаппаров билан суҳбатлашди.\nФурқат Ахатович Гаппаров – қишлоқ хўжалиги фанлари доктори, профессор. Ўзбекистон ўсимликларни ҳимоя қилиш илмий тадқиқот институтида чигирткаларни ўрганиш лабораториясининг мудири, Ўзбекистон зарарли чигирткаларга қарши кураш комиссиясининг таъсисчиси ва аъзоси, Бутунжаҳон чигирткаларни ўрганиш жамияти аъзоси, БМТнинг Озиқ-овқат ва қишлоқ-хўжалиги ташкилотининг чигирткалар бўйича эксперти.\nФурқат Ахатович Гаппаров\n– Ўзбекистоннинг қайси ҳудудлари чигирткалардан нисбатан кўпроқ зарар кўрди ва неча гектар ерларга кимёвий ишлов берилди?\n– Жорий йилда Ўзбекистоннинг Самарқанд, Қашқадарё, Сурхондарё, Навоий, Жиззах вилоятлари марокаш чигирткасидан зарар кўрди. Республикадаги 512 минг гектар ишлов берилган майдоннинг 75 фоизида чигирткага қарши чоралар кўрилган.\nХусусан, республикамиз бўйича 2019 йилда 503,4 минг гектар майдонларда ишловлар ўтказилиб, чигирткаларнинг қишлоқ хўжалиги экинларига зарари бартараф этилган. 2020 йилда республика бўйича зарарли чигирткаларни 597,9 минг гектарда тарқалиши ва кимёвий ишлов ўтказилиши башорат қилинган. Бу борадаги кураш тадбирлари бўйича иш дастурлари ишлаб чиқилиб жойларга етказилган. Шунингдек, бу йилги кураш тадбирларини муваффақиятли ўтказиш бўйича техника, ёқилғи мойлаш материаллари ва кимёвий воситалар заҳираси тўлиқ яратилган.\nЗарарли чигирткаларга қарши курашда барча тадбирлар Ўзбекистон Республикаси Фавқулодда вазиятлар вазирлигининг бевосита иштироки ва кўмагида амалга оширилмоқда:\n– Ўзбекистон ҳудудида чигирткаларни қандай тури кўпроқ тарқалган?\n– Маълумот учун республикамизда 150 дан ортиқ чигиртка тури тарқалган бўлиб, шулардан 10 тури қишлоқ хўжалик экинлари, яйловлар ва бошқа ўсимликларга катта зарар етказиши мумкин. Чигирткалар яшаш тарзига қараб 2 гуруҳга ажратилади. Булар тўда ҳосил қилиб яшовчи марокаш, осиё ва воҳа чигирткалари ҳамда тўда ҳосил қилмайдиган (маҳаллий) чигирткалардир.\nКенг тарқалган чигиртка турларидан бири марокаш чигирткаси бўлиб, бу тур Шимолий Африка давлатлари ҳудудидан Хитойнинг Шарқий Туркистон ўлкасигача, қарийб 10 миллион кв.км бўлган тоғ олди майдонларининг ярим чўлларида тарқалган. У Афғонистон, Қирғизстон, Туркманистон, Тожикистон, Қозоғистон давлатларининг, Ўзбекистон билан чегарадош туманларида денгиз сатҳидан 250 – 1600 метр баландликдаги тоғ олди ҳудудларининг мавсумий ўсимликлар ўсадиган яйловларда учратиш мумкин.\nЎзбекистоннинг Сурхондарё ва Қашқадарё вилоятининг денгиз сатҳидан 250 метр баландликлардаги барча ҳудудларида учрайди. Навоий, Самарқанд, Жиззах, Сирдарё, Тошкент вилоятлари ва Фарғона водийсининг яйловларида кенг тарқалган. Чигиртка тухумлари эрта баҳорда тупроқнинг устки қатлами ҳарорати +10 даражага етганда, яъни март ойининг охирларида, баҳор салқин келган йилларда эса апрель ойининг ўрталарида чиқади. Бу ҳашоратлар барча қишлоқ хўжалик ўсимликларини зарарлайди: арпа, буғдой, оқ жўхори, тариқ, маккажўхори, тамаки, беда, ғўза ва полиз экинларига айниқса катта зарар етказади. Ёппасига кўпайган йилларда ток ва мевали дарахтларнинг барглари билан ҳам озиқланади.\nОсиё чигирткасининг тухумлари. Орол бўйи ҳудуд.\n– Охирги 2 ойда кунда матбуот ва кенг омма орасида Африка ва Осиё қитъасининг турли давлатларида зарарли чигирткаларнинг кўпайиши ҳақида тури хил малумотлар берилмоқда. Ёппасига кўпайётган бу турдаги чигирткалар нима учун айнан Африка ва Осиё давлатларининг турли худудларида кўпаймоқда?\n– Саҳро чигирткаси (Schistocerca gregaria Forssk., 1775) ер юзида энг кўп зарар етказадиган 12 турдан бири бўлиб, унинг тарқалиш ареали Шимолий ва Марказий Африка ҳамда Жануби Ғарбий Осиё мамлакатлари ҳудудларини эгаллайди. Илмий маълумотларга кўра, саҳро чигирткаси йил давомида икки муддатда ялпи кўпайиши мумкин. Унинг ривожланиши бизнинг ҳудудда тарқалган зарарли чигирткалардан фарқли равишда тиним даврига эга эмас. Шунинг учун ҳам у баҳорги кўпайиш даврида Шимолий Aфрикани (Марокаш, Жазоир, Тунис, Ливия ва Миср), Сомали ярим оролининг кўп қисмини, Кения ва Танзанияни, Қизил денгиз соҳилларини, Aрабистоннинг шимолий ярмини ваЭроннинг жанубини қамраб олади. Бу ҳудудларда саҳро чигирткасининг кўпайиши қишки ёмғирлар мавсуми билан боғлиқ. Чўл чигирткаларининг ёзги кўпайиш даврида эса унинг ривожланиш зонаси Сенегалдан Ғарбий Aфрика бўйлаб, Саҳрои кабирнинг жанубий чеккасидан Судан ва Хабашистонга қадар, Жанубий Aрабистон, Ғарбий Покистон ва Шимоли-ғарбий Ҳиндистонгача чўзилади. У асосий яшаш жойларида оммавий кўпайган йиллари Эрон ва Aфғонистонга тарқалади ва у ердан баъзан Марказий Осиё ҳудудига ҳам учиб келади.\nБу турдаги чигирткаларнинг энг кенг тарқалиши 1929 йилда кузатилган бўлган бўлиб, бу даврда у 1,5 млн гектарданкўпроқ майдонда тарқалган ва қишлоқ хўжалигига катта зарар етказган. 1940–1944 ва 1957–1959 йиллардачигиртканинг бизгача тарқалиши хавфи ҳам мавжуд бўлган. Саҳро чигирткасининг бир неча галаси Шимолий Афғонистонгача ва Туркманистон чегараларигача учиб келган. Унинг кейинги оммавий кўпайиши 1962 йилда содир бўлди. Ҳашоратнинг тухумлари диапаузасиз, яъни тиним даврисиз ривожланганлиги сабабли, унинг учиб келган имаголари тухум қўйгандан 35-40 кун ўтгач, тухумдан чиқиши май ойининг ўрталарида, июнь ойида қанот чиқаришикузатилган. Саҳро чигирткасининг 2018 – 2020 йилларда ҳам ялпи кўпайиши кузатилмоқда. Бу даврда чигиртка, бир қатор Африка давлатлари худудида ва Осиёнинг айрим жумладан, Покистон, Ҳиндистон, Саудия Арабистони, Йемен, ва шу каби мамлакатлар худудида тарқалиб зарар келтирмоқда. Айрим йилларда Африкадан учган саҳро чигирткаси шамол ёрдамида Лотин Америка, ҳатто Буюк Британия оролларигача учиб ўтганлиги маълум.\nҲашоратнинг ялпи кўпайиши кузатилган йилларда уларнинг Ўзбекистон билан жануб томондан чегарадош бўлган мамлакатлар ҳудудларига учиб келиши ва республикамизга ҳам кириб келишини истисно қилмаган. Шунинг учун бу чигиртканинг кейинги ривожланиш ареалининг Осиё давлатлари ҳудуди бўйлаб кириб келиши ва унинг жанубий давлатлар бўйлаб тарқалишини муттасил кузатишни тақозо этади.\n2008 йилда Сурхондарё вилоятига қўшни давлатдан учиб келган Марокаш чигирткаси Музрабод туманидаги 2000 минг гектар пахта майдонига зарар келтирган. Айниқса, 1982 йилда Марокаш чигирткаси Ўзбекистоннинг қишлоқ- хўжалигига жиддий зарар келтирган эди. Ўша йилларда мен аспирант эдим. Барча муаммолар бўйича Москвага ҳисобот бериларди. Чигирткага чора кўриш бўйича Москвадан буйруқ келгунча, тирик офат экин майдонларини расво қилган. Жумладан, 30 минг гектар пахта, 20 минг гектар ғалла ва 10 минг гектар боғлар зарарланган. МДҲ давлатлари орасида фақат Ўзбекистонда барча вилоятларда чигирткага қарши кураш хизмати мавжуд.\n– 2020 йил 13-15 ноябрь кунлари 10 та давлат мутахассислари (Афғонистон, Арманистон, Озарбайжон, Грузия, Қозоғистон, Россия, Тожикистон, Туркманистон ва Ўзбекистон) Тошкентда чигирткага қарши кураш чораларини муҳокама қилди. Мазкур давлат мутахассислари томонидан чигирткага қарши курашнинг қандай чоралари ишлаб чиқилди?\n– 2019 йилнинг 13-15 ноябрь кунлари 10 та давлат (Афғонистон, Озарбайжон, Грузия, Қозоғистон, Қирғизистон, Қозоғистон, Тожикистон, Россия, Туркманистон ва Ўзбекистон) мутахассислари Тошкентда ўтган семинарда чигирткага қарши кураш чораларини муҳокама қилдилар. Мазкур семинар БМТнинг озиқ-овқат ва қишлоқ-хўжалиги бўлими томонидан ҳар йили “Марказий Осиё ва Кавказ ҳудудида миллий ва минтақавий миқёсда чигирткага қарши курашни такомиллаштириш” масаласи бўйича ташкил этилган эди. БМТнинг ушбу дастури 2011 йилдан йўлга қўйилган. Ўтган йили Тошкентда ўтган семинарда бир қанча масалалар муҳокама қилинди ва кўп тадбирларни биргаликда ишлаб чиқиш мўлжалланган эди. Хусусан, Ўзбекистон-Тожикистон ҳамда Ўзбекистон- Қирғизистон мутахассис ва олимлари жорий йилнинг май ойида учрашувлар ўтказиши режалаштирилган эди. Худди шу ойда яна олимларимиз Орол бўйи ҳудудига экспедиция уюштиришни кўзланган эди. Афсуски, пандемия туфайли режадаги бу ишлар амалга ошмади. Кавказ давлатлари ҳам шу каби учрашувларни ўтказиши кўзланган, бироқ COVID-19 пандемияси сабаб бу режалар амалга ошмади.\nТошкентда ўтган семинарда кўп масалалар мисол учун Қирғизистон, Афғонистон ва Туркманистон давлати мутахассисларини Ўзбекистондаги ўсимликларни ҳимоя қилиш илмий тадқиқот институтида малака ошириш режалаштирилган эди. Чунки юқорида айтилганидек, зарарли чигирткаларни ўрганувчи илмий тадқиқот институти МДҲ давлатлари бўйича фақат Ўзбекистонда мавжуд. Ушбу режани БМТнинг озиқ-овқат ва қишлоқ-хўжалиги ташкилоти ҳам ижобий ҳал қилишни ваъда қилган эди. Аммо, пандемия туфайли мазкур режалар амалга ошмади.\nУчрашувда мен бутун жаҳон иқлимнинг исиб бориши оқибатида Марказий Осиё давлатларида чигирткалар қисқа вақт оралиғида яъни 20-30 кун ичида тухумни очиб чиқаётгани масаласини кўтардим. 30 йил аввал уларнинг кўпайиши бу қадар тез бўлмаган ва Марказий Осиё ҳудудида марокаш чигирткалари аввал денгиз сатҳидан 1200 метр баландликдаги тоғларда учраган. Ҳозирда иқлимнинг исиб бориши оқибатида зараркунанда ҳашоратлар денгиз сатҳидан 2200 метр баландликларда жойлашмоқда. Бу эса уларга қарши курашни янаям оғирлаштирмоқда. Мазкур масалалар юзасидан семинарда маъруза қилдим. Йиғилишда осиёлик соҳа мутахассислари ва олимлар бу борада илмий изланишлар олиб боришга келишиб олишди.\nҲозирги кунда кўпгина ривожланган давлатларда чигирткаларга қарши курашда экологик зарарсиз воситалар ишлатилмоқда. Бу йўналиш бўйича ҳам БМТнинг озиқ-овқат ва қишлоқ-хўжалиги ташкилоти илмий грантлар ажратишни кўзлаган.\nЭнг асосийси Тошкентда ўтган семинарда Марказий Осиё давлатлари бир-бири билан келишган ҳолда чегарадош ҳудудларда биргаликда чигирткаларга қарши курашиш чораларини олиб боришни келишиб олишди.\n– Ўзбекистонлик олимлар қишлоқ хўжалигини зараркунандалардан ва шу жумладан чигирткадан ҳимоя қилиш учун қандай илмий тадқиқотлар олиб бормоқдалар?\n– Ўзбекистонда мутахассислар томонидан чигирткаларнинг 146 тури аниқланган. Бизда илк бор чигирткаларнинг қайси тури хавфли ва уларнинг бир-биридан фарқ қилиши, биологияси, тарқалиши бўйича қўлланма, тавсия ва фотоальбомлар ишлаб чиқилган. Ҳар бир вилоятдаги чигирткага қарши кураш хизматлари бизнинг қўлланмалардан фойдаланади. Бугунги кунда институтимиз олимлари Австралия, АҚШ, Италия, Франция мутахассислари билан ҳамкорликда зарарли чигирткаларга қарши экологик зарарсиз воситаларни яратиш бўйича илмий изланишлар олиб боришмоқда. Айни дамда 1 та воситамиз патентлаштирилган. Аммо, бу патентни такомиллаштириш зарур.\nЯпониянинг JICA фонди мана уч йилдирки, “тирик офат” бўлган чигирткаларга қарши курашда Афғонистон, Тожикистон ва Қирғизистон давлатларига беғараз ёрдам бериб келади. Жорий йилдан Ўзбекистонга ҳам ёрдам кўрсатилишини JICA фонди вакили тасдиқлаган эди. Ҳозирча эса бу борада аниқ жавоблар йўқ. Аммо, Президент Шавкат Мирзиёев Японияга ташриф буюрганда мазкур масала ижобий ҳал бўлгани маълум бўлган эди. Ўйлайманки, йилнинг охиригача фонд бизга ёрдам қилади. Ўзбекистонга JICA фонди томонидан 8 миллион АҚШ доллари миқдорида маблағ ажратилиши кўзланган эди. Шунингдек, Орол бўйи ҳудудида чигирткаларга қарши кураш учун мақсадида моторли қайиқлар, махсус автомобиллар ва мотоцикллар сўраганмиз. Тахминимиз қилишимизча, ушбу техникалар 2021 йилгача Ўзбекистонга етказилади.\nUzAnalytics сайти таҳририяти ушбу мақолани тайёрлашда яқиндан ёрдам берганлиги учун Қишлоқ хўжалиги вазирлиги ва Фавқулодда вазиятлар вазирлиги матбуот хизматларига миннатдорчилик билдиради.


Тожикистонлик аёлларнинг 10 фоизи эридан қўрқмаслиги маълум бўлди — Sof.uz\nЖАҲОН 199,374,999 179,898,486 4,245,791\nТожикистонлик аёлларнинг 10 фоизи эридан қўрқмаслиги маълум бўлди\n19.12.2018 13:12 3 Жаҳон\nТожикистонлик аёлларнинг 90 фоизи эрининг қаҳридан қўрқади. Тожикистон Статистика агентлиги ўтказган ижтимоий сўров хулосаси мана шундай бўлди.\nСўровда 15 ёшдан 49 ёшгача бўлган 10 минг аёл иштирок этган. Уларнинг аососий қисми эрлари ноўрин рашк ва ғазаб қилишларини билдирганлар.\nМаҳаллий ҳуқуқ фаолларига кўра, тожикистонлик қизларнинг асосий қисми турмушга чиққунига қадар отаси ёки акаларининг қаҳр-ғазабидан қўрқиб яшайди, турмушга чиққанларидан сўнг эса бу қўрқув ҳисси янада кучаяди.\nСўровда қатнашган ҳар учинчи аёл эри томонидан калтаклангани ёки жинсий зўрланганини маълум қилган.\n"International Alert" халқаро ташкилотининг тадқиқотларида қайд этилишича, эркакларнинг кўпчилиги хотинларини калтаклаш, сўкиш ва ажрашиб кетиш билан таҳдид қилиш орқали “тарбиялаш мумкинлиги”га ишонади.\nБугун, 13:24 1104\n31.07 16:43 842\n31.07 11:12 822\n31.07 13:52 756\nБугун, 17:38 665\nТожикистонда янги йил билан боғлиқ барча тадбирлар бекор қилинди\n19.11 20:33 413 Жаҳон\nБешинчи марта сайланган Эмомали Раҳмон тожик халқига нималарни ваъда бермоқда\n31.10 13:25 288 Жаҳон\nТожикистон Амударёда яна битта ГЕС қуришни режалаштиряпти\n21.10 11:37 526 Жаҳон\nТожикистонда олтинчи авиакомпания ташкил этилмоқда\n13.10 16:13 419 Жамият


Москвада 18 ўзбекистонликни қулликда сақлаган тожикистонликлар қўлга олинди\nЎзбекистон Ташқи ишлар вазирлиги 1 август куни Москвада 18 нафар ўзбекистонликни қулликда сақлаган Тожикистон фуқаролари қўлга олинганини тасдиқлади.\n“Элчихона вазиятни назоратга олди ва консуллик-ҳуқуқий масалаларни ҳал қилиш, жумладан, жабрланган юртдошларимизга ватанга қайтиш сертификатларини расмийлаштириш билан шуғулланмоқда”, дейилади расмий хабарда.\nМаълум қилинишича, Ўзбекистон Меҳнат муносабатлари ва бандлик вазирлигининг Ташқи меҳнат миграцияси агентлиги айни пайтда қуллиқдан озод қилинганларнинг 14 нафарини Ўзбекистонга қайтариш юзасидан амалий ёрдам кўрсатмоқда.\nРоссия Тергов қўмитаси 24 июль куни Москва вилоятининг Серпухов шаҳрида қуллар меҳнатидан фойдаланганликда гумонланган тожикистонлик она-бола қўлга олинганини билдирган эди. Расмий маълумотда айтилишича, қўлга олинган она 51 ёшда, ўғил эса 29 ёшда.\nТерговнинг аниқлашича, улар 2019 йилнинг июнида Ўзбекистондан бир гуруҳ эркакларни 15 кунлик иш учун 250 доллардан ойлик иш ҳақи беришни ваъда қилиб, Серпухов шаҳрига олиб келганлар.\nЎзбекистонликлар иш жойига келганларидан сўнг она-бола уларнинг ҳужжатларини регистрациядан ўтказиш ва ишлашга рухсат берувчи патент олиш баҳонасида олиб қўйган.\nЎзбекистонликлар бир ой қишлоқ хўжалик ишларида ишлаганлар. Бироқ уларга ваъда қилинган ойлик берилмаган, ҳужжатлари ҳам қайтарилмаган.\nҚулликда сайланаётган ўзбекистонликлардан тўрт нафари ҳуқуқ-тартибот тузилмаларига мурожаат қилишга муваффақ бўлган. Бунинг ортидан полиция қул меҳнатидан фойдаланган тожикистонликларни қўлга олган. Уларга билдирилаётган айблов тасдиқланса, ўн йилгача қамалишлари мумкин.\nЎзбекистон ҳукумати сўнгги бир йил ичида хорижда ишлаётган ўзбекистонлик меҳнат муҳожирлари вазиятига эътибор қарата бошлагани кузатилади.\nРасмий маълумотларда айтилишича, сўнгги бир йил ичида Россиядаги хориж фуқароларини вақтинча сақлаш марказларида сақланиб турган 1314 нафар ўзбекистонлик уйларига қайтарилди.\nРоссия, Жанубий Корея, Туркия, Қозоғистон ва Япониядан 94 нафар ўзбекистонликнинг жасади ватанига олиб келинди.\nМеҳнат муҳожирлигида юрган ўзбекистонликларга иш берувчилардан 296 минг 520 доллар иш ҳақи ундириб берилди.\nХорижда юрган 12 774 нафар ўзбекистонликка бепул юридик ва ҳуқуқий ёрдам кўрсатилди.


«Ёш тадқиқотчилар: 100 та ҳаққоний ҳикоя» лойиҳаси иштирокчиларни тўпламоқда - Anhor\nAnhor Все посты «Ёш тадқиқотчилар: 100 та ҳаққоний ҳикоя» лойиҳаси иштирокчиларни тўпламоқда\n«Ёш тадқиқотчилар: 100 та ҳаққоний ҳикоя» лойиҳаси иштирокчиларни тўпламоқда\nZiyo Forum фан ва таълимни ривожлантириш фонди 35 ёшгача бўлган Ўзбекистон олимларини “Ёш тадқиқотчилар: 100 та ҳаққоний ҳикоя” лойиҳасида қатнашишг таклиф этади. Лойиҳа мақсади – илм-фан ёшларининг ютуқлари ва қийинчилари ҳақида ҳикоя қилиш, уларнинг илмий тадқиқотларига эътибор ва манзилли ёрдамни жалб этишдан иборат.\nҲар бир ҳикоя — иштирокчиларнинг ҳаёти ва фаолияти, уларнинг илмий лойиҳалари ва ютуқлари ҳақидаги алоҳида фоторепортаждир. Тўпланган материални босма альманах – ҳар йиллик каталлог сифатида чиқариш режалаштирилган, унинг интернет-талқини эса алоҳида веб-ресурсда бўлади.\nҚатнашиш учун аризани 2020 йил 30 июнгача Фонд сайтида ҳавола бўйича қолдириш мумкин.\nҚирғизистонликлар Ўзбекистонга янги намунадаги паспорт бўйича қўйилади


133 Ўқиш режими + -\nФаришталарга ишониш иймон арконларидан бўлиб, инсон уларга иймон келтирмагунча мўмин бўлмайди.\nФаришталарга иймон келтириш ақийдамиз арконларидан бири эканига далиллар:\n«Расул ва мўминлар Унга Роббисидан нозил қилинган нарсага иймон келтирдилар. Барча Аллоҳга, Унинг расулларига, фаришталарига, китобларига иймон келтирди. Расуллари орасидан бирортасини ҳам фарқ қилмаймиз», деган (285-оят).\n«Лекин яхшилик, ким Аллоҳга, охират кунига, фаришталарга, китобга ва набийларга иймон келтирса, ўшандадир», деган (177-оят).\n«Ким Аллоҳга, Унинг фаришталарига, китобларига, пайғамбарларига ва охират кунига куфр келтирса, батаҳқиқ, узоқ залолатга кетган бўлади», деган (136-оят).\nПайғамбаримиз соллаллоҳу алайҳи васаллам Жаброилнинг ҳадисида, жумладан, қуйидагиларни айтганлар:\n«Иймон–Аллоҳга, Унинг фаришталарига, китобларига, пайғамбарларига ва охират кунига иймон келтирмоғинг ҳамда яхшию ёмон қадарга иймон келтирмоғинг».\n1. Имом Муслим Оиша онамиздан ривоят қилган ҳадисда Расулуллоҳ соллаллоҳу алайҳи васаллам:\n«Фаришталар нурдан яратилгандирлар. Жинлар оловнинг тутунидан яратилгандир. Одам сизга васфи қилинган нарсадан яратилгандир», деганлар.\nФаришталар нурдан яралганини ҳозирги замон илми ҳам тасдиқлади. Уламолар фаришталар нурдан яратилганлари учун ҳам, нурнинг тезлиги ҳаддан зиёд бўлганидан ҳам кўзга кўринмайдилар, дейишади.\n2. Аллоҳ таоло «Нисо» сурасида:\n«Масийҳ ҳам, муқарраб фаришталар ҳам Аллоҳга банда бўлишдан зинҳор бош тортмаслар», деган (172-оят).\nУшбу ояти каримада дунёдаги ҳамма-ҳамма, Ийсо алайҳиссалом ҳам, Аллоҳга яқин (муқарраб) фаришталар ҳам Аллоҳга ибодат қилишдан бош тортмасликлари таъкидланмоқда.\n3. Аллоҳ таоло «Таҳрим» сурасида:\n«Эй? иймон келтирганлар! Ўзингизни ва аҳли аёлингизни ёқилғиси одамлару тошдан бўлган ўтдан сақланг. Унинг тепасида қўпол, дарғазаб фаришталар бўлиб, улар Аллоҳнинг амрига исён қилмаслар ва нимага буюрилсалар, шуни қилурлар», деган (6-оят).\nБу ояти каримада Аллоҳ таоло мўмин-мусулмон бандаларига, ўзларини ва аҳли аёлларини охират оташидан сақлашни буюрмоқда.\n«Эй, иймон келтирганлар! Ўзингизни ва аҳли аёлингизни ёқилғиси одамлару тошдан бўлган ўтдан сақланг.»\n«Унинг тепасида қўпол, дарғазаб фаришталар бўлиб, улар Аллоҳнинг амрига исён қилмаслар ва нимага буюрилсалар, шуни қилурлар.»\n4. Аллоҳ таоло «Анбиё» сурасида:\n«Улар: «Роҳман фарзанд тутди», – дедилар. У покдир. Йўқ! Икром этилган бандалардирлар. Улар Ундан олдин сўз айтмаслар. Улар Унинг амри ила амал қилурлар», деган (26-27-оятлар).\nТурли замон мушриклари Аллоҳнинг фарзанди бор, деб ҳар хил нотўғри эътиқодда бўлганлар. Яҳудий мушриклар «Узайр Аллоҳнинг боласи», деганлар. Насоро мушриклар «Масийҳ Аллоҳнинг боласи», деганлар. Араб мушриклари эса, «Фаришталар Аллоҳнинг қизлари», деганлар. Ҳа, мушриклар Аллоҳга боласи борлик нисбатини бердилар.\n«Улар: «Роҳман фарзанд тутди», – дедилар».\nБу оятда гап араб мушриклари ҳақида кетмоқда. Улар Аллоҳ фаришталарни ўзига қиз қилиб олди, дедилар.\n«Йўқ! Икром этилган бандалардирлар.»\n«Улар Ундан олдин сўз айтмаслар. Улар Унинг амри ила амал қилурлар».\n5. Аллоҳ таоло «Фотир» сурасида:\n«Ҳамду сано осмонлару ерни йўқдан бор қилган, фаришталарни икки, уч, тўрт қанотли элчилар қилган Аллоҳга хосдир. У Pот махлуқотларда нимани хоҳласа, зиёда қилур. Албатта, Аллоҳ ҳар бир нарсага қодирдир», деган (1-оят).\nДунёдаги барча ҳамду сано, мақтов-олқиш:\n«...фаришталарни икки, уч, тўрт қанотли элчилар қилган Аллоҳга хосдир».\nФаришталар Аллоҳ яратган ўзига хос зотлардир. Бошқа оятларда уларнинг табиатлари, адо этадиган вазифалари ва бошқа хусусиятлари ҳақида сўз юритилган. Бу оятда улар жисмоний тузилишларининг бир қисми, яъни икки, уч, тўрт қанотли бўлишлари ҳақида сўз бормоқда. Биз қанотли махлуқот деганда қушларни тушунамиз. Уларда иккита қанот бўлади. Аммо фаришталар ичида иккитадан кўп қанотлилари ҳам бўлар экан. Лекин фаришталарнинг асл тузилишларини Аллоҳнинг Ўзи билади.\nИккинчи марта Исро кечасида кўрганлар. Ўшанда олти юзта қаноти борлиги, ҳар бир қаноти мағриб билан машриққа етиши айтилган. Бундан фаришталар фақат икки, уч, тўрт қанотли эмас, ундан кўп қанотли ҳам бўлишлари келиб чиқади. Оятда қанот сони чегараланаётгани йўқ, балки уларнинг кўп бўлиши айтилаётибди. Шунинг учун ҳам, оятнинг давомида:\n«У Pот махлуқотларда нимани хоҳласа, зиёда қилур», дейилмоқда.\n6. Аллоҳ таоло «Марям» сурасида:\n«Китобда Марямни эсла. У ўз аҳлидан шарқий маконга ажраб чиққанда ва улар билан ўзи орасида тўсиқ олганда, Биз унга Ўз руҳимизни юбордик. Бас, у унга бус-бутун одам бўлиб кўринди», деган (16-17-оятлар).\nЯъни эй Муҳаммад, бу китобда (Қуръонда) Марямни эсла. Унинг ғаройиб қиссасини зикр эт.\n«У ўз аҳлидан шарқий маконга ажраб чиққанда ва улар билан ўзи орасида тўсиқ олганда...»\nБайтул Мақдисда яшаётган озода, бокира, тақводор қиз Марям қавмидан ажралиб, шаҳарнинг шарқий томонига ёлғиз чиқди. Нимага чиққанини Аллоҳ билади. Эҳтимол, бўйи етган қизларга хос, биров сезиши мумкин бўлмаган сирли иши бордир. Хуллас, ўша ерга чиқиб, ўзи ва қавми орасида тўсиқ олди. Қавмидан ҳеч ким Марямни кўрмайдиган бўлди. У холи ва ёлғиз қолди. Шунда:\n« Биз унга Ўз руҳимизни юбордик. Бас, у унга бус-бутун одам бўлиб кўринди».\nЖаброил алайҳиссалом одам шаклида Пайғамбаримиз соллаллоҳу алайҳи васалламнинг олдиларига келганларида, асосан, Деҳятул Калбий исмли саҳобий сувратларида келганлар.\nАммо бошқа ҳадисларда биров танимайдиган одам шаклида келганлари ҳам бор.\nДемак, У зот Деҳятул Калбий розияллоҳу анҳунинг шаклларидан бошқа шаклда ҳам келган экан.\n«Sugar Plum» бренди “Рамазонга туҳфа” номли кўргазмасини намойиш этди\nБугун 14 май куни Тошкент шаҳридаги Latte собиқ Тошкент меҳмонхонасида «Sugar Plum» бренди остида дизайнер Дилнозахон Шамсиддинованинг Рамазонга туҳфа сифатида Ramazon давоми...\n12:26 / 14.05.2018 1116\n04:32 / 04.06.2017 1886\n04:51 / 07.03.2017 2641\n6. Сиз пайғамбарни кўрганмисиз?\nСавол Расулуллоҳ соллалоҳу алайҳи васалламнинг нечта аммалари бўлган Жавоб Расулуллоҳ соллалоҳу алайҳи васалламнинг олтита аммалари бўлган. 1 Умму давоми...\n01:54 / 21.11.2017 1061


“Ишдан четлаштириш бўшатиш дегани эмас” — вакцинага доир янги қонун бўйича мутахассис билан суҳбат - 15 Сентября 2021 - www.SheJoT.CoM\nГлавная » 2021 » Сентябрь » 15 » “Ишдан четлаштириш бўшатиш дегани эмас” — вакцинага доир янги қонун бўйича мутахассис билан суҳбат\n“Ишдан четлаштириш бўшатиш дегани эмас” — вакцинага доир янги қонун бўйича мутахассис билан суҳбат\nМеҳнат кодексига яқинда киритилган ўзгартиш билан, иш берувчиларга вакцина олмаган ходимларини ишдан четлаштириш ҳуқуқи берилмоқда. Kun.uz ҳуқуқни қўллаш амалиётида юзага келаётган саволларга жавоб олиш мақсадида "Юрист ва кадр” НТМ асосчиси Саидали Мухторалиев билан интервю ташкил қилди.\nМаълумот учун, ҳуқуқшунос Саидали Мухторалиев "Юристкадр” Telegram-канали асосчиси сифатида соҳа вакилларига таниш.\n— Янги қонун қабул қилинганидан кейин фуқароларда "қонун ҳаммага тааллуқлими?” деган савол келиб чиқяпти. Қонунда нималар назарда тутилган?\n— Янги қонун билан Меҳнат кодексининг 113-моддасига алоҳида ўзгартиш киритилди. Бу янги қонунни кўпчилик мажбурий эмлаш, оммавий эмлаш, аҳолининг барча қатламига дахлдор деб тушуняпти.\n2021 йил 3 августда қабул қилинган қонун билан Меҳнат кодексига ҳамда "Фуқаролар соғлиғини сақлаш тўғрисида”ги қонунга ўзгартиш ва қўшимчалар киритилди. Бу ерда эмланиш билан боғлиқ талаб аҳолининг барча қатламига тегишли эмас. Меҳнат кодексининг 113-моддасида карантинли ва одам учун хавфли бўлган бошқа юқумли касалликлар тарқалиши таҳдиди мавжуд бўлганда Бош давлат санитария врачининг қарори асосида қонунчиликда белгиланган тартибда жорий этиладиган профилактик эмлашдан ўтишни рад этган тақдирда ходим ишдан четлаштирилиши мумкин, дейиляпти.\nЯна бир нарсага тўхталишим керак, бу аслида ҳамма ходимларга ҳам тегишли эмас. Бош давлат санитария врачининг 2021 йил 17 июлдаги қарорида аҳоли билан мулоқот қиладиган барча хизмат кўрсатиш объектлари, шу жумладан қўшимча 13та соҳада фаолият юритадиган ходимларнинг мажбурий эмланиши назарда тутилган. Яъни, бу ерда аҳоли билан кўп мулоқот қиладиган ва аҳолига вирус юқтириш хавфи юқори бўлган соҳа вакиллари назарда тутилган.\nРўйхатнинг 1-қаторида бир қанча соҳалар – давлат хизматлари марказлари, нотариал идоралар, ФҲДЁ идоралари, суғурта компаниялари, банклар ва ҳоказо идоралар келтирилган.\n— Амалиётда иш берувчилар ишдан четлаштиришни ишдан бўшатиш деб тушуниб, меҳнат шартномасини бекор қилаётган ҳолатлар ҳам бор экан. Бу иккала тушунчанинг бир-биридан фарқини тушунтириб бера оласизми?\n— Эмлаш ва четлаштириш масаласи жуда кўп тушунмовчиликларга сабаб бўляпти. Четлаштириш асло ишдан бўшатиш эмас. Ишдан бўшатиш бошқа нарса, четлаштириш бошқа нарса.\nИшдан четлаштириш масаласига келадиган бўлсак, бу Меҳнат кодексининг 113-моддаси билан мустаҳкамланган алоҳида талаблар ҳисобланади. Ишдан четлаштириш – бу иш берувчининг шундай ташаббусли ҳаракатики, меҳнат фаолияти билан шуғулланишга тўсқинлик қиладиган сабаблар туфайли ўша сабаблар бартараф этилмагунча, ходимни ишга қўймайди.\nИшдан бўшатиш эса ходим билан узил-кесил алоқани узиш, уни ишлаб турган ишидан тўлақонли маҳрум қилиш ҳисобланади.\nШуни эътиборга олиш керакки, ишдан четлаштириш якунига етиб, ходим ишга қайтганида ушбу давр учун ходимга ҳақ тўланмайди.\nШундай ҳолатлар кузатилдики, бошида айрим иш берувчилар иккаласининг фарқига бормасдан, вакцина олмаган ходимларни ишдан бўшатиб юборган. Иш берувчилар секин-секин бу нарсанинг фарқига боряпти.\n— Меҳнат кодексининг 113-моддасига кўра, ишдан четлаштириш асослари – алкоголли ичимликдан, гиёҳвандлик ёки токсик модда таъсиридан мастлик ҳолатида ишга келган ходим шу куни ишга қўйилмайди. Шу билан бирга, ходим интизомий жазога ҳам тортилиши мумкин. Эмлашдан бош тортган ходим бу учун интизомий жазога тортилиши мумкинми?\n— Бир нарсага эътибор бериш керакки, ишдан четлаштириш – ходим томонидан иш берувчининг қонуний талаблари бажарилмагани натижасида юзага келади. Масалан, ходимнинг алкоголли ичимликдан маст ҳолда ишга келиши – ички меҳнат тартиб-қоидаларининг бузилиши ҳисобланади. Маст ҳолатдаги ходим ўз вазифаларини тўлиқ бажара олмайди ва корхонага зарар етказиш эҳтимоли мавжуд бўлади.\nМеҳнат кодексининг 182-моддасига кўра, интизомий жазони қўллашда содир этилган ножўя хатти-ҳаракатнинг қай даражада оғир эканлиги, шу хатти-ҳаракат содир этилган вазият ҳисобга олинади. Агар корхонанинг ички меҳнат тартиб-қоидасида вакцина олмаганлик интизом бузилиши сифатида кўрсатилган ҳамда корхонада ходимнинг вакцина олиши учун тегишли шароитлар яратилган бўлса, шундагина ходим эмланишдан асоссиз равишда бош тортганлиги учун ходимни ишдан четлаштириш билан биргаликда интизомий жавобгарликка тортиш ҳам мумкин бўлади.\n— Қайси ҳолатларда вакцина олишдан бош тортиш узрли деб ҳисобланиши мумкин?\n— Меҳнат кодексининг 113-моддасида асосан соғлиғининг ҳолатига кўра қарши кўрсатма мавжуд бўлганда вакцина олишдан бош тортганлик учун ходимни ишдан четлаштиришга йўл қўйилмаслиги белгиланган. Яъни, эмланишга монеълик қиладиган ҳолатлар ишдан четлаштиришни истисно қилади.\nЭмланишга монеълик қиладиган ҳолатлар қайсилар?\nСоғлиқни сақлаш вазирининг 2021 йил 15 февралдаги 31-сонли буйруғи бор. Ушбу буйруқ билан Covid-19’га қарши эмлашга доир тартиб-қоидалар тасдиқланган ва эмланишга монеълик қиладиган ҳолатлар ҳам кўрсатилган. Жумладан, ходимда вакцинага қарши кучли аллергик сезгилар бўлса, соғлиғига таъсир қилувчи омиллар бўлса ёки ўткир юқумли ва юқумсиз касалликка чалинган бўлса ёки ходим хомиладор ёки эмизикли боласи бор бўлса ёки ходим 18 ёшга тўлмаган бўлса ёки ОИВ билан касалланган бўлса ёки ходим коронавирус билан зарарланган ёки коронавирус билан зарарланган шахслар билан яқин мулоқотда бўлган бўлса, яъни карантинга олинадиган ходим бўлса, бундай ҳолатлар эмланишга монеълик қиладиган ҳолатлар сифатида эътироф этилган.\nЎз-ўзидан бундай ходимларга нисбатан ишдан четлаштириш амалиётини қўллаб бўлмайди. Биз ушбу вазиятларда иш берувчи нима чора кўриши кераклиги бўйича тавсияларимизни бердик. Масалан, эмланишга монеълик қиладиган ҳолатлари бор бўлган ходимларни масофавий ишга ўтказиш амалиётини қўллашни тавсия қиляпмиз. Яъни, бундай ходимни эмлаб бўлмайди ва бундай ҳолда иш берувчи уни уйдан туриб ишлашга ўтказиши мақсадга мувофиқ бўлади.\nЯна бир вариант: агар ходим масофадан ишлашдан бош тортадиган бўлса, ходимга ҳар ҳафта бир марта Covid-19 тестидан ўтиш ва тест натижасини иш берувчига тақдим этиб, муаммо бўлмайдиган бўлса, ишини давом эттириш тартибини жорий этишни ҳам таклиф қиляпмиз.\n— Вакцина олмагани туфайли ходимни ишдан четлаштиришдан аввал унга огоҳлантириш муддати берилиши мумкинми?\n— Аввало, профилактик эмлашдан ўтиш муддатлари қачонлигини аниқлаб олишимиз лозим. Қонунга ўзгартириш киритилган ҳафтанинг ўзидаёқ айрим иш берувчилар ходимларни ишдан четлаштириш амалиётини бошлаб юборди.\nБош давлат санитария врачининг 2021 йил 17 июлдаги 11-сонли қарори билан профилактик эмлаш тадбирларининг календар тақвими тасдиқланган. Бу муддатларнинг бошланиши 2021 йил 1 сентябрдан қайд этилган. Яъни, эмланиши лозим бўлган тоифалар учун 1 сентябрдан бошлаб мажбурий эмланиш вақти бошланади.\nМажбурий эмланиш муддатлари 3 дозали вакциналар учун – биринчи дозаси 1 сентябрдан, иккинчи дозаси 1 октябрдан, учинчи дозаси 1 ноябрдан олиниши белгиланган.\n2 дозали вакциналар учун эса – биринчи дозаси 1 сентябрдан, иккинчи дозаси 1 октябрдан олиниши белгиланган.\nБу шуни англатадики, эмланмаганлик учун 1 сентябргача ишдан четлаштиришга асос йўқ. Айни кунларда иш берувчилар ходимларни вакцина олишга тарғиб қилиш ва вакцина олинмаган тақдирда 1 сентябрдан кейин ишга қўйилмаслиги бўйича огоҳлантириши мумкин холос.\n— Ходим биринчи дозани олиб, иккинчисини олиш муддати келганда вакцина топилмай қолса, бунда қандай йўл тутилади?\n— Иш берувчи ходимни четлаштиролмайди. Эмлаш тадбирларини ташкиллаштириш давлат ташкилотларининг вазифаси ҳисобланади. Агар улар томонидан эмланишга доир шароитлар яратилмаган бўлса, бу ходимнинг айби ҳисобланмайди ва бундай ҳолатда ишдан четлаштириш нотўғри бўлиб қолади.\n— Ходим вакцина олишдан бош тортганда, уни ишдан четлаштириш тартиби қандай бўлади?\n— Ишдан четлаштириш жараёни Меҳнат кодексининг 113-моддасида айнан ёзиб қўйилмаган бўлса-да, бу амалиётда иш берувчининг буйруғи билан расмийлаштирилади.\nБунда дастлаб, янги қонун иш берувчи томонидан ижрога қабул қилиниши керак. Яъни, ташкилий буйруқлар чиқарилиши керак. Ундан сўнг, эмланиши лозим бўлган ходимлар 1 сентябргача эмланиши лозимлиги, йўқса ишдан четлаштирилиши ҳақида ёзма огоҳлантирилиши керак. Ундан сўнг, ходим эмланишни рад этгани тўғрисида ёзма жавоб олиниши керак. Бу ариза ёки раддия шаклида бўлиши мумкин. Ёки оғзаки рад этадиган бўлса, бу далолатнома шаклида расмийлаштирилиши мумкин. Ана ундан сўнг, ходим ҳеч қандай узрли сабабсиз эмланишдан бош тортадиган бўлса, 1 сентябрдан кейинги иш кунлари мобайнида ходимни ишдан четлаштириш тўғрисида буйруқ расмийлаштирилади. Ходим эмланганини тасдиқлайдиган ҳужжатларни иш берувчига тақдим қилмагунча, ишдан четлаштириб турилади.\n— Иш берувчи ходимни ишдан ноқонуний четлаштириб қўйса, бунинг оқибатлари қандай бўлади?\n— Ишдан ноқонуний четлаштириш ҳар хил кўринишларда бўлиши мумкин.\nМЖТКнинг 49-моддасида алоҳида ҳуқуқбузарлик бор. Бу – мансабдор шахслар томонидан меҳнат ва меҳнатни муҳофаза қилиш қоидаларини бузиш деб аталади. Бундай ҳуқуқбузарлик учун БҲМнинг 5 бараваридан 15 бараваригача бўлган миқдорда жарима жазоси тайинланиши мумкин.\nҚолаверса, ходимга етказилган маънавий зарар ва ноқонуний четлаштирилган даврида ололмаган иш ҳақини суд тартибида ундириши мумкин.\nСўзим якунида айтишим керакки, ишдан четлаштириш аслида ҳар икки томонга ҳам зарар ҳисобланади. Масалан, ходим ишдан четлаштирилган вазиятда иш берувчи маълум вақт иш кучидан маҳрум бўлади, ходим эса бу давр учун иш ҳақидан маҳрум бўлади. Қолаверса, бу давр меҳнат таътили учун ўтадиган иш стажига ҳам киритилмайди. Яъни, иккала томонга ҳам бундан фойда йўқ.\nАббос Салайдинов суҳбатлашди.\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 19 | Добавил: iphone | Теги: #Yangilik, #xabarlar, #newsuz, #news, #uznews, #Yangiliklar, #ahborot, #habarlar, #новости | Рейтинг: 0.0/0


18:26, 23.12.2020 // 12448\nTelegram маъмурияти 2021 йилдан бошлаб ундан даромад олишга киришади\nTelegram мессенжери маъмурияти 2021 йилдан бошлаб ундан даромад олишга киришади. Бу ҳақда мессенжернинг асосчиси Павел Дуров маълум қилди, деб ёзади Meduza.\nДуровнинг сўзларига кўра, у узоқ вақт давомида мессенжернинг харажатларини ўз жамғармаларидан тўлаб келган, лекин энди чиқимлар жуда кўпайиб кетган, шу сабабли компания олдида «фақат иккита йўл бор — харажатларни қоплаш учун пул ишлаб топишни бошлаш ёки йирикроқ ўйинчига сотилиш».\nДуровнинг таъкидлашича, сотиш йўли у учун номақбул, шунинг учун даромад олиш варианти танланган, бу эътиборни тортмайдиган бўлади ва аксарият фойдаланувчилар ўзгаришларни сезмайди. Компания пабликларда реклама намойишини тизимлаштириш орқали даромад олишни кўзламоқда.\n«Кўплаб мамлакатларда бундай каналлар эгалари ўз обуначиларига реклама кўрсатиш орқасидан, баъзан бошқа реклама платформалари орқали пул ишлайди. Улар чоп этадиган реклама эълонлари оддий хабарлар каби кўринади ва кўпинча эътиборни жалб қилади. Шу сабабдан биз каналлар учун ўз реклама платформамизни таклиф қиламиз, у фойдаланувчилар учун қулайлик ва махфийликни таъминлайди, бизга эса серверлар ва трафик харажатларини қоплаш имконини беради», — деб ёзди Павел Дуров.\nДуровнинг қайд этишича, мессенжер «кенг эҳтиёжларга эга бизнес-жамоалар ва фойдаланувчилар учун қўшимча функциялар»ни таклиф қилиш орқали ҳам пул ишлаб топади. Telegram асосчиси таъкидлашича, оддий фойдаланувчилар учун жорий сервисларнинг барчаси бепул бўлиб қолади ва шахсий хабарлар ва гуруҳларда реклама бўлмайди.\n2018 йилда Дуров Gram криптовалютасига эга ТОН блокчейн-платформасини ишга тушириш режалари ҳақида эълон қилган эди — ушбу ишланма учун Telegram 1,7 миллиард доллар инвестиция жалб қилди. 2020 йилда АҚШ қимматли қоғозлар комиссияси Gram’ни чиқаришни тақиқлаб қўйгач, лойиҳадан воз кечишга тўғри келди.\nПавел Дуров АҚШда 2020 йилнинг «асосий безориси»га айланди\nTelegram ўз блоcкчейн платформасининг синов версиясига йўл очди\n22:19, 17.10.2021 // 102255\n08:09 Кеча // 87111\n19:20, 17.10.2021 // 71406\n21:50, 17.10.2021 // 64601\n22:55, 17.10.2021 // 58869


Оёқ веноз трофик яра\nОёқлар веноз трофик яра\nВеноз трофик яра - бу чуқур ва юзаки томирлар орқали веноз чиқишининг жиддий бузилиши билан юзага келадиган узоқ муддатли даволанмайдиган тери тўқимаси нуқсони. Улар умумий аҳолининг 1 фоизида ва веноз касаллиги бўлган беморларнинг 20 фоизида учрайди. Эртами-кечми даволанмаган варикоз томирлари билан оғриган ҳар бешинчи беморда трофик яра пайдо бўлади. Трофик яралар варикоз томирларининг ривожланган босқичларида ва чуқур томир тромбофлебити натижасида пайдо бўлади.\nТрофик веноз яралар одатда оёқнинг тўпиқ соҳасидаги ривожланади. Агар трофик яра тўғри даволанмаса, у ойлар ва йиллар давомида мавжуд бўлиб, одамни азоб-уқубатларга ва ногиронликка олиб келади.\nВеноз трофик яраларнинг асосий сабаблари:\n1. Варикоз касаллиги\n2. Тромбоздан кейинги касаллик (чуқур томир тромбозининг оқибатлари)\n3. Олинмайдиган кава фильтрини ўрнатгандан кейинги ҳолат\n3. Вена тизимининг туғма аномалиялари\n4. Варикоз томирларининг диабет ва атеросклероз билан комбинацияси.\nВарикоз ва чуқур вена томир тромбози охир-оқибат сурункали веноз этишмовчиликка олиб келади. Оёқлардан қоннинг юракка қайтиши бузилади, бу эса оёқ тўқималарининг озиқланишини ёмонлашишига олиб келади. Агар касаллик чуқур томир тромбофлебити билан бошланган бўлса, юзаки томирларнинг варикозли иккиламчи кенгайиши содир бўлади, дастлаб бу қон айланишини бироз яхшилайди, аммо кейин тўқималарнинг озиқланиши янада кўпроқ жабр кўради.\nВеноз трофик яранинг ривожланиши\nСурункали веноз этишмовчиликнинг дастлабки белгилари, касалланган оёқ ёки иккала оёқда оғирлик ва оғриқ ҳисси бўлиб, узоқ вақт юриш ёки тик туриш билан кучаяди. Оёқларда томир тортиши кўпинча безовта қилади, айниқса кечаси. Оёқ шишишни бошлайди, дастлаб оёқ кўтарилганда шиш йўқолади, лекин кейин у доимий булиб қолади. Оёқнинг пастки учдан бир қисмидаги тўқималар доимий шишиш туфайли зичлашади, ранги ўзгаради. Веноз этишмовчилик (варикоз ёки пост-тромботик касаллик) сабабларидан қатъи назар, ярани ривожланиши веноз қоннинг турғунлигига асосланади, айниқса оёқларни пастки қисмларида. Мажозий маънода, веноз "ботқоқлик" ҳосил бўлади, бу ерда қон ҳаракат қилмайди, балки бутун кислородни беради ва тўқималардан зарарли чиқиндиларни олади. Шундай қилиб, тери етарли даражада озиқланмайди ва токсик моддаларни тўплайди. Жигарранг ёки тўқ жигарранг рангни олади, қичишиш, экзема ва дерматит пайдо бўлади. Натижада, ҳатто энг кичик тимдаланган соха хам, шифо топмайди, балки янада ривожланиб, трофик ярага айланади.\nВеноз трофик яраларнинг сабабларини диагностикаси\n- Оёқ томирларини рангли дуплекс сканерлаш\n- Оёқ МСКТ контрастли флебографияси\n- Оёқларнинг МРТ флебографияси\n- Рентген контрастли флебография\nВеноз трофик яраларнинг асоратлари\nТрофик яранинг узоқ давом этиши (баъзан кўп ойлар ва йиллар) муқаррар равишда варикоз экземасининг ривожланишига олиб келади. Бунга турли хил малҳамлар, кремлар, геллардан фойдаланиш янада жараённи кучайтиради . Қон қайтиши қийинлашган оёқнинг териси ҳар қандай маҳаллий таъсирга ва аллергенларга жуда сезгир, шунинг учун трофик ярани ўзи билганча даволаш жиддий асоратларга лоиб келиши мумкин.\nЯралар соҳасида яллиғланишнинг тез-тез такрорланиши, касалликнинг узоқ давом этиши, жараённинг тери ости тўқималарига, мушакларга, пайларга ва ҳатто суякларга чуқур тарқалишига олиб келади. Вақт ўтиши билан бу ўзгаришлар оёқнинг болдир-тўпиқ бўғимининг ҳаракатчанлигини камайиши ва артрозига олиб келади. Трофик ярани ўз вақтида даволаш ва яранинг дастлабки босқичларида махсус даволаш режимига риоя қилиш унинг тез ёпилишига олиб келади.\nОёқ трофик ярасининг даҳшатли асоратларидан бири 1,6 - 3,5% ҳолларда юзага келадиган, қайта ривожланувчи дегенерациядир. Трофик яраларнинг қайта ривожланувчи дегенерациясининг белгилари - яранинг катталашиши, унинг жойлашган жойида оғриқ ва қизишнинг кучайиши, тери юзасидан кўтарилган қирраларнинг пайдо бўлиши ва чириган ҳидли оқинди миқдорининг кўпайиши.\nТрофик веноз яра пайдо бўлганда, ўз-ўзини даволаш маслахат берилмайди, ўз вақтида флеболог билан боғланиш лозим, чунки веноз трофик яра лар шифосининг қийинлашиши сабаби оёқнинг веноз қон айланишининг бузилишида булиб, сабаб бартараф этилмагунча, трофик яралар даво топмайди.


Хакерлар Эквадор банкидан 9 миллион ўғирлади\n15:05 / 20.05.2016\nЭквадорда Banco del Austro банкидан ўтган йили киберҳужум натижасида 9 миллион доллар ўмарилгани юзасидан жиноий иш қўзғатилди. Бу ҳақда The Wall Street Journal хабар қилди.\nМаълум бўлишича, жиноят схемаси жиноятчилар тахминан бир йил аввал Бангладеш марказий банкига ҳужумда фойдаланган схемага ўхшаш. Ўшанда хакерлар 81 миллион доллар ўғирлашга муваффақ бўлган. У ва бу ҳужумлар ўртасида боғлиқлик бор-йўқлиги маълум эмас.\nТахминларга кўра, ёмон ниятли хакерлар банк компьютерларидаги SWIFT банк ҳисоблари халқаро тизимини қўлловчи файлларни ўқий оладиган дастурдан фойдаланишга ва уларнинг идентификацион кодларини ўғирлашга эришган.


Нохолис ёритилган икки мақолага жавоб - Anhor\nAnhor Все посты Нохолис ёритилган икки мақолага жавоб\nНохолис ёритилган икки мақолага жавоб\nСўзимиз аввалида, журналистиканинг олтин қоидаси — холислик ва ҳалоллик принципи тилга олингани бежизга эмас. Танқидий мақола биргина шикоятчининг важларидан келиб чиқиб тайёрланаверса, унда ташкилотнинг Ахборот хизмати нима учун?\nҲар икки мақола нопрофессионал ёритилгани боис қатор хатоликларга йўл қўйилган ва ўқувчига томонлар ўртасидаги низонинг асл моҳияти ҳақида етарлича маълумот берилмаган.\nЖорий йилнинг 11 ҳамда 20 январь кунлари Anhor.uz сайтида “Почему пострадавшие предприниматели из Сардобы не могут получить страховые выплаты”, шунингдек ““O‘ZAGROSUG‘URTA”нинг жавобгарлиги ва адолати” сарлавҳали материаллар эълон қилинди.\nДастлабки мақолада суғурта ҳодисасини қоплаш бўйича “Ўзагросуғурта” акциядорлик жамияти ва “Navro‘z Qut Baraka” МЧЖ ўртасида суд жараёнлари узоқ давом этаётганлиги, суғурта товони ҳамон ундирилмаётганлиги ҳақида сўз боради. Биринчи материалнинг якунида ушбу ҳолат бўйича Ўзбекистон Республикаси Олий Судидан изоҳ сўралган.\nШунингдек, 2021 йил 20 январда ишнинг моҳиятини яхшироқ тушуниш ва ҳужжатларни ўрганиш учун суд мажлиси яна бир ҳафтага кечиктирилгани ҳақида anhor.uz сайтида навбатдаги материал эълон қилинди.\nМақола “2020 йилда Сардобада юз берган техноген офат инсонларнинг тақдирида, суд даъволарида, журналистларнинг текширувларида ҳали узоқ вақт бонг бериб туради”, деган жумлалар билан бошланади. Шу ўринда савол туғилади, “ТЕКШИРУВ” деганда нима назарда тутилган?\nСарлавҳа танлашда компаниянинг расмий веб-сайтига мурожаат қилингани, масаланинг моҳиятини ўрганишга келганда эса иккинчи томонга ҳам қулоқ тутиш, ҳеч бўлмаганда “Ўзагросуғурта” АЖ нинг Ахборот хизмати билан боғланишга жазм қилинмагани, муаллиф “фактчекинг”(далилларни текшириш), “журналистик суриштирув”, “фактларни ўрганиш, уларни таққослаш” сингари ибораларнинг асл маъносидан тўлиқ хабардорлигига кишида шубҳа уйғонади.\nМасалага нуқул бир тарафлама ёндашилиб, жамоатчиликка “Ўзагросуғурта” АЖ суғурта тўловини тўлашдан қочиб, турли баҳоналар билан суд қарори ижросини таъминлаш вақтини атай чўзмоқда. Асосий таъсисчиси Молия вазирлиги бўлгани туфайли судлар уларнинг фойдасига қарор чиқаради, деган мазмундаги нотўғри хулосалар келтирилган. Суд мажлисидаги номаълум иштирокчидан(исм, шарифи келтирилмаган) олинган иқтибос бунга мисолдир.\nУшбу интернет нашрининг мақолада билдираётган мулоҳазалари мамлакатда судларнинг мустақил қарор қабул қилишига аралашиш (таъсир этиш) ва етакчи суғурта компаниясининг обрўсизлантиришга уриниш эмасми?\nСуғуртанинг моҳиятини тўлиқ англаб етиш учун яна бир маълумот: суғурта соҳасидаги низолар суд тартибида ҳал этилиши, қарор ижроси суд томонидан қонуний тарзда тўхтатилиши суғурта фаолияти амалиётида мутлақо нормал ҳолат. Муаллиф томонидан бу ҳолатлар, гўёки суғурта ташкилоти ўз мажбурияти ва суд қарорига беписанд ракурсда тасвирланган.\nЎзбекистон Республикаси Олий суди иқтисодий судлов ҳайъати томонидан 2022 йил 21 январда қуйи инстанция судлари қарорлари, шу жумладан 2021 йил 10 ноябрдаги Ўзбекистон Республикаси Олий суди иқтисодий судлов ҳайъатининг қарори ҳам бекор қилинган. Яъни мақолада кўрсатилган ҳолатлар нотўғри талқин қилинганлиги суднинг якуний қарорида ҳам ўз тасдиғини топган.\nШу ўринда, anhor.uz таҳририятидан танқидий материалларни ҳолислик ва ҳалоллик принципига риоя қилиб, ҳар икки томоннинг далил ва важлари асосида жамоатчиликка етказишларини сўраб қоламиз.\nМаълумот учун: “Ўзагросуғурта” АЖ фаолиятига оид материаллар юзасидан Ахборот хизмати журналист, блогер ва бошқа мурожаатчилар учун доимо очиқ. Шунингдек, компаниянинг расмий веб-сайти, ишонч телефонлари ва ижтимоий тармоқдаги барча саҳифаларида алоқа учун маълумотлар жойлаштирилган.\n“Ўзагросуғурта” АЖ Ахборот хизмати\nЎзбекистонда ишсизликнинг расмий даражаси 10% га кўтарилди\nАдлия вазири TikTok блокировка қилиниши кераклиги борасида фикр билдирди


Аянчли ЙТҲ: Португалияда 29 киши ҳалок бўлди\n15:40 18.04.2019 Ҳавола олиш\nГермания ТИВ маълумотларига кўра, автобусда германиялик сайёҳлар бўлган.\nТОШКЕНТ, 18 апр - Sputnik. Португалиянинг Мадейра оролида туристик автобус автоҳалокатга учради. Бу ҳақда Lusa агентлиги Португалия прокуратурасига таянган ҳолда хабар қилмоқда.\nХабарда ёзилишича, Мадейра оролида туристик автобус билан юз берган йўл-транспорт ҳодисаси оқибатида 29 киши ҳалок бўлган.\nМудҳиш ҳодиса 17 апрель куни куни кечқурун содир бўлган. Ҳайдовчи бошқарувни йўқотиши натижасида автобус йўлдан чиқиб кетиб, йўлдан пастроқда жойлашган уйнинг томига қулаб тушган. Сўнгги маълумотларга қараганда, автоҳалокат оқибатида 29 нафар ҳалок бўлган, яна 27 нафар жабрланган. Германия ТИВ маълумотларига кўра, автобусда германиялик сайёҳлар бўлган.\nҲозирда ҳодиса тафсилотларини ўрганиш мақсадида Португалия прокуратураси жиноий иш қўзғатиб, тергов ҳаракатларини олиб бормоқда.


12:45 / 13.08.2017\nОлимлар ёзги мавсумда қовунни камида 100 граммдан истеъмол қилишни тавсия қилишмоқда, зеро айнан қовун таркибида инсон организмини саратон ва инсультдан ҳимояловчи кўплаб витамин ва минераллар мавжуд. "Ортодокс" тиббий портали шу ҳақида хабар берди.\nМутахассисларнинг таъкидлашича, қовун тананинг барча тўқималарини нормал ҳолатда ушлаб туришда муҳим аҳамият касб этувчи С витаминига эга. Шу билан бирга қовуннинг кўплаб турлари В гуруҳ витаминларга эга бўлиб, углевод ишлаб чиқаришда яқиндан ёрдам беради. Бироқ олимлар қовуннинг яна бир фойдали хусусиятини аниқлашди. Унинг таркибидаги каротиноидлар инсонни саратон касалликларидан ҳимоялар экан.\nШунингдек антикоагулянт аденозин номли модда қонни суюлтириб, инсульт ва юрак касалликлари эҳтимолини камайтиришга қодир. Шу боис тиббиёт ходимлари ёзги мавсумда кўпроқ қовун ейишга чорлашмоқда.\nсаратон инсульт фойда қовун\nНорезидентларнинг доимий муассасалари соф фойдасидан олинадиган солиқ бекор қилинди\nАмерикалик қиз ўлимидан бир неча соат аввал турмушга чиқди


Янги йил арчаси – ҳар бир болакай учун энг орзиқиб кутиладиган ҳодиса. Бугунги шарҳимизда фарзандларингизни хурсанд қилишингиз учун шаҳримизда бўлиб ўтадиган энг ёрқин ва қизиқарли арча байрамлари нархлари, манзиллар ва саналари ҳақида батафсил маълумот берамиз.\n«Қор маликаси» мюзикли\nЭртак сюжети ўзгармас, у муҳаббат, садоқат, дўстлик ва эзгулик кучи ҳақида ҳикоя қилади.\nЭртакчи – Ўзбекистон халқ артисти, опера хонандаси Рамиз Усмонов;\nҚор маликаси - актриса Зарина Низомутдинова;\nҚирол – кино ва театр актёри Муҳаммад Исо Абдулхаиров;\nГерда – актриса Ситора Алимжонова;\nКай - актёр Камрон Саидмуродов;\nҚарға - хонанда Жасур Мирсагатов;\nШаҳзода Клаус - актёр Лазизхон Бургутхонов.\nБу йил томоша ўзбек тилида бўлиб ўтади.\nЁш: 5 ёшдан\nЎтказилиш жойи: «Истиқлол» санъат саройи\nСана ва вақти: 8, 9 ва 10 январь - 11:00, 13:30, 16:00.\nНархи: 10 000 - 60 000 сўм\nТелефон: +99871 2338787, +99895 1698787, +99899 8998787\nОловиддин ва ибн Хаттобнинг янги йил саргузаштлари\nAladdin театри «Оловиддин ва ибн Хаттобнинг янги йил саргузаштлари» деб номланган болалар базмига таклиф этади. Дастурда: ўйинлар ва рақслар кўринишидаги янги йил интерфаол мусиқий томошаси. Томоша рус тилида ўтказилади.\nЁш: 2 ёшдан 10 ёшгача\nЎтказилиш жойи: Gameland ўйин мажмуаси\nСана ва вақти: 2-10 январь - 11:00, 13:00, 15:00.\nНархи: 20 000 - 25 000 сўм\nТелефон: +99871 2527233, +99871 2522571, +99899 8677299\nЗумрад шаҳар сеҳргари\n«Зумрад шаҳар сеҳргари» эртаги мотивлари асосида саҳналаштирилган цирк томошаси. Цирк аренасида сизни ҳаво гимнастлари, акробатлар, ўргатилган ҳайвонлар ва албатта, Қор бобо билан қор қиз кутади. Томоша рус ва ўзбек тилларида бўлади.\nЁш: 3 ёшдан\nЎтказилиш жойи: Цирк\nСана ва вақти: 2-10 январь - 10:00, 12:00, 14:00, 16:00, 18:00;\nНархи: 10 000 сўмдан 25 000 сўмгача\nТелефон: +99899 4761915, +99871 2443594\nПингвинчалар Лоло ва Пепенинг янги йил саргузаштлари\n«Лоло и Пепе» мультфильми мотивлари асосида саҳналаштирилган намойишда цирк артистлари: жонглерлар, масхарабозлар, акробатлар иштирок этадилар. Кичкинтой томошабинлар Лоло ва Пепе ёрдамида яхшилик ва ёмонлик ҳақида ўрганадилар ва Янги йилни қутқаришга ёрдам берадилар. Томоша рус ва ўзбек тилларида бўлиб ўтади.\nЎтказилиш жойи: Абдулла Қодирий номидаги маданият ва истироҳат боғи, Jangoh аренаси\nСана ва вақти: 4-7 январь - 10:00, 12:00, 14:00, 16:00.\nНархи: 18 000 - 20 000 сўм\nТелефон: +99890 3512972\n«Янги йил концерти» томошаси\nЁш томошабинлар ва уларнинг ота-оналари Қор бобонинг каминида қандай сеҳрли олов ёниб туришини билиб оладилар. Байрам рус ва ўзбек тилларида бўлиб ўтади.\nЁш: от 6 лет\nЎтказилиш жойи: Тошкент марионетка-қўғирчоқлар театри\nСана ва вақти: 23 декабрдан 7 январгача - 15:00, ўзбек тилида.\n17:00, 19:00 – рус тилида.\nНархи: 20000 - 50000 сўм\nТелефон: +99895 1988383\nКичкинтой томошабинларни яхши ва ёмонлик ўртасидаги доимий рақобат ҳақидаги ҳикоя кутмоқда. Томошада синхрон сузиш бўйича спортчилар, ҳаво гимнастлари ва Ёшлар театри актёрлари, шунингдек, Қор бобо ва қор қиз иштирок тадилар. Томоша рус ва ўзбек тилларида бўлиб ўтади.\nЎтказилиш жойи: «Ўзбекистон» Давлат теннис клуби бассейни\nСана ва вақти: 1-9 январь - 11:00, 13:00 ва 15:00.\nНархи: 10 000 сўмдан\nТелефон: +99890 2343285\nОловиддиннинг сеҳрли шамчироғи\nЗамонавий компьютер технологияларидан фойдаланиб, Оловиддин ва унинг дўсти Жин янги йил арафасида мураккаб масалаларни ечади. Спектакль ўзбек тилида ўтказилади.\nЁш: 3 ёшдан 14 ёшгача\nЎтказилиш жойи: Ёш томошабинлар театри\nСана ва вақти: 24 декабрдан 9 январгача; 10:00, 12:00, 14:00 ва 16:00\nНархи: 12 000 сўм.\nТелефон: +99871 2447597\nНашр санаси: 01-01-2018


ЕИ Беларус режимига қарши санкцияларни кучайтирмоқчи\n26 октябр 2021, Тошкент вақти: 05:26\nЕвропа Иттифоқи ташқи ишлар вазирлари бугун Брюсселда очилажак ташкилот йиғинида Беларус раҳбари Александр Лукашенко режимига қарши санкция жорий этишлари кутилаяпти.\nБеларусда декабр ойидаги президентлик сайловидан сўнг фуқаролик жамияти ва мухолифат аъзолари қатағон этилишига жавобан жорий этилажак санкциялар президент Лукашенко ва мамлакатнинг бир қатор бошқа расмийларига виза чекловини қайта тиклашни кўзда тутади.\n2006 йили Европа Иттифоқи Беларус раҳбари Александр Лукашенко ва ушбу мамлакатнинг яна 40 нафар амалдорига нисбатан виза чеклови жорий этган эди. Ҳозирги рўйхатга 150 нафар беларуслик амалдор исми киритилган.\nБрюсселдаги йиғин арафасида Беларусда етти маҳбус, жумладан, президентликка собиқ номзодлардан бири Владимир Некляев, таниқли журналист Ирина Халип, собиқ номзод, ҳозирда хибсда қолаётган Андрей Санниковнинг рафиқаси озод этилди.\nЛекин озод этилганларнинг бари уй қамоғида ушлаб туриладиган бўлди.


ЎФАнинг «кўҳна қитъа»даги расмий вакили Дилшод Рўзметов билан катта интервью / CHAMPIONAT.asia\n15:34ОЧЛ. "Персеполис" - "Пахтакор". Тахминий таркиблар 0 15:27Италия соғлиқни сақлаш вазирлиги коронавирус сабабли А Серияни тўхтатишга чақирди 3 15:02Расман: "Челси" Барклини "Астон Вилла"га ижара берди 2 14:52ОЧЛ. "Пахтакор" - "Персеполис" ўйинига оид қизиқарли маълумотлар 19 14:42ОЧЛ. "Жассим Бин Ҳамад" стадионига VAR ўрнатилди, бугундан у ишлатилади 21 14:34"Зенит" "Атлетико" футболчисига қизиқмоқда 0 14:12Адама Траоре бир вақтнинг ўзида икки терма жамоадан таклиф олди 8 13:50Хесе ПСЖ билан шартномани бекор қилишга қарор қилди 3 12:53Вадим Абрамов Эрон ва БАА билан ўйинга Шомуродов, Яхшибоев, Ўрунов ва бошқа легионерларни чақирди 127 12:40Лэмпард Рюдигернинг "Тоттенхэм"га ўтиши борасидаги хабарларни рад этди 2 12:23ПФЛ: "Истиқлол" футбол клуби бўйича маълумот 16 12:07Моуринью Соннинг тикланиш муддатини айтди 8 11:44Болалар футболи: Сирдарё вилояти Ўзбекистон чемпионати ғолиби 7 11:41Йович Англия клубига ўтиши мумкин 2 11:22ФОТОМАҚОЛА. Сергеев йиғлаган, Сидиқов эса синган. "Персеполис"га қарши ўтган йилги ўйин ҳақида 19\nЎФАнинг «кўҳна қитъа»даги расмий вакили Дилшод Рўзметов билан катта интервью\n20 окт 2019 09:00\nТеглар : интервьюДилшод Рўзметов\nSports.ru блогери Евдоким Раимов Рўзметов билан ўзбек футболи, Европадаги ҳаёти ва фаолияти ҳақида суҳбатлашди.\nБир мунча вақт олдин ОАВда ўзбек спорти, хусусан, футболида янги лавозим таъсис этилгани ҳақида янгиликлар пайдо бўлганди. Қайсики, Европада Ўзбекистон Футбол Ассоциациясининг вакили пайдо бўлди. Бу лавозимга «Известия» нашри муштарийлари орасида журналист сифатида танилган Дилшод Рўзметов тайинланганди. Спортс.ру сайти вакили Евдоким Раимов Рўзметов билан мазкур лавозим, ўзбек футболининг ривожи, турмуш тарзи, Европадаги ҳаёт, шунингдек, кофе фабрикасидаги фаолияти ҳақида ҳам суҳбатлашишга муваффақ бўлди.\nСалом, Дилшод! Аввало, обуначиларимиз учун ўзингиз ҳақингизда батафсил маълумот берсангиз.\nСалом! Мен Ўзбекистон Футбол Ассоциациясининг Европадаги ваколатли вакилиман.\nСиз қандай вазифаларни бажарасиз?\n• Биринчидан, мен Европа футболидаги футболчи, мураббий, шифокор ва менежерларни тайёрлаш ва назорат қилишнинг замонавий техника ва усуллари ҳақида маълумот ва тажриба тўплаб, уларни Ўзбекистонда тадбиқ этишим керак;\n• Европа футбол федерацияларининг ЎФА билан ҳамкорликка бўлган қизиқишлари ҳақида барча маълумотларни тўплаш;\n• Ўзбек футболининг рақобатбардошлик даражасини ошириш ва Ўзбекистон Республикаси миллий терма жамоалари ва профессионал клубларининг натижаларини яхшилашни ўз олдига мақсад қилиб қўядиган маҳорат дарсларини ўтказиш учун хорижий мутахассисларни излаш;\n• Маҳаллий футболнинг юқори даражадаги иқтидорларига томошабинлар қизиқишларини орттириш;\n• Халқаро футбол ташкилотлари ва ЎФА ўртасидаги ҳамкорлик учрашувларини ташкил қилиш сингари вазифаларни бажараман.\nБу вазифаларнинг барчасини бажаришим лозим.\nМаълумки, Ўзбекистон Ф.А. билан ҳамкорликни сиз бошлагансиз. Тошкент билан музокаралар қанча давом этди?\nТошкентдаги музокаралар кичик танаффуслар билан икки ой давом этганди.\nАсcоциациянинг маҳаллий мухлислар орасида обрўга эга эмаслиги сизни хижолат қилмадими?\nНорозилар ҳар доим, ҳамма жойда бўлган, бўлади ҳам. Мухлисларнинг азалий орзуси терма жамоани Жаҳон чемпионати финал босқичида кўриш. Бу воқеа содир бўлмас экан, ассоциация мухлислар босими остида бўлади. Муаммо шундаки, мухлислар жамоанинг юқори натижаларини кутиш учун етарлича сабр-тоқатга эга эмаслар, улар ҳамма нарсаниниг бирданига содир бўлишини хоҳлашади.\nҲеч кимга сир эмаски, сиз ҳаракатчан бўлишингиз ва ҳамма нарсани кузатиб боришингиз керак. Сир бўлмаса, иш жадвалингиз қандай?\nИш? Мен доимий «online»ман.\nБугунги кунга келиб сиз маош оляпсизми? Ёки буларнинг ҳаммаси бепулми?\nЙўқ, ҳозирги пайтда ваколатхона ўз молиявий манбалари ҳисобидан ишламоқда. Иш билан боғлиқ барча харажатларни мен ўз шахсий бюджетим асосида молиялаштираман.\nЎФАнинг Европадаги расмий вакили сифатида фаолиятингизнинг илк кунларини қандай бошлагандингиз?\nЕвропа футбол федерациялари тажрибасини ўрганиш ва улар билан алоқалар ўрнатишдан.\nАйни вақтда қайси лойиҳа ҳаётга тадбиқ этилмоқда?\nБир нечта лойиҳалар мавжуд, аммо раҳбарият ўзгаргач, уларни янгилаш ва амалга ошириш учун рухсат олиш талаб қилинади.\nЕвропаликларда ўзбек футболи билан ҳамкорлик қилишдан бош тортиш ҳолатлари ҳам бўлганми?\nЯширмайман, муваффақиятсизликлар бўлиб туради, аммо бу Ўзбекистон билан боғлиқ эмас. Балки, Европа федерацияларининг ресурслари чеклангани туфайли юз берган.\nЕвропа футболи функционерлари томонидан ўзбек футболи манзили томон айтилган энг ёқимли фикрни айтинг.\n23 ёшгача бўлган футболчиларимиз Осиё чемпионлигини тантана қилганда Оливер Кан томонидан йўлланган табрик. У бизнинг йигитлар яхши потенциалга эга эканини ҳам таъкидлаганди. Катта эҳтимол билан, у ўша учрашувимиздан кейин ўзбек футболи билан қизиқиб қолган.\nУшбу вазифадаги энг оғир кунингиз ҳақида гапиринг.\n15 ёшгача бўлган болалардан иборат терма жамоамизнинг «Делла Назиони 2019» турнирида иштирок этишдан бош тортиши. Мазкур мусобақа Италия футбол федерацияси томонидан ўтказиладиган болалар ўртасидаги норасмий жаҳон чемпионати ҳисобланади. Ушбу мусобақада иштирок этиш учун кўп ишлар амалга оширилди. Мен итальян футболи раҳбарларини терма жамоамиз мазкур мусобақада иштирок этишига ишонтириш учун Римга учдим.\nИталия футбол федерацияси раҳбарлари биз билан учрашишди ва кутиш рўйхатида бошқа жамоалар бўлишига қарамай, бизни мусобақа иштирокчилари қаторига киритишди. Йигитларимиз Италия, Англия, Португалия, Аргентина каби мамалакатлардан келган тенгдошлари билан куч синашиш имкониятига эга бўлишганди. Аммо баъзи нўмалум сабаблар туфайли раҳбарларимиз қарорларини ўзгартиришди. Биз мусобақа бошланишидан бир неча ҳафта олдин иштирокдан бош тортиб, ташкилотчиларни ноқулай аҳволга солиб қўйгандик.\nИнтервьюларингиздан бирида шундай дегансиз: «Мен футболчиларимиз учун Европага йўл очаман». Аммо тан олишингиз керак, уларга талаб ками?\nҚандай бўлмасин, йигитларимизга имкон яратиб беришимиз керак. «Viam supervadet vadens» (изоҳ. Йўл юраётган одам томонидан босиб ўтилади). Асосийси – жим туриш эмас, ўзингизни Конфуций айтган биринчи қадамни ташлашга мажбурлай олишдир.\nҚайси ўзбек футболчиси сизнинг шарофатингиз билан Европа майдонлари томон йўл олди?\nАвваламбор, клубларга футбочиларни таклиф қилиш агентларнинг ваколати ҳисобланади. Мен эса федерациялар ва лигалар билан ишлайман. Европа тажрибаси билан танишиб, ҳамкасбларимни ўзбек футболи билан яқиндан таништираман. Менинг соҳам агентлик эмас, балки, таълим билан боғлиқ. Масалан, мен Италия футбол федерацияси билан ҳамкорликда Ўзбекистонда Италия мураббийлар асоциацияси президенти Ренцо Уливьери бошчилигидаги ўқув семинарини ўтказишга келишиб олдим.\nЯқин келажакда Англиядан мутахассисларни мастер-класслар ўтказиш учун таклиф қилиш режалаштирилган. Мен доим ЎФА номидан ҳамкорлик учун музокаралар олиб бораётганимда бошқа федерациялар вакиллари билан маҳаллий клублар ўртасида ўртоқлик учрашувлари ўтказиб, Ўзбекистондаги ёш иқтидорларни кузатишни таклиф қиламан. Яқин орада Европа клублари билан ҳамкорлик туфайли бизнинг футболчилар «Кўҳна қитъа» сари йўл олишларига умид қиламан. (Изоҳ: ушбу интервью тайёрланаётганда «Бунёдкор» клубининг ёш футболчиси Бўронбек Мирзасалимов швейцариянинг «Цюрих» клубида кўрикдан ўтиши эълон қилинди.\nАнтон Вальдемар. Самвел Бабаян уни терма жамоа асосий таркибига жалб этишга уриниб кўрганди. Сиз ҳам уни МТЖ га таклиф қилишга уриниб кўрдингизми?\nҲа, мен унинг агенти жаноб Рене Ноенэкер ва «Ганновер 96» клуби вакиллари билан суҳбатлашдим. Аммо улар бир овоздан Вальдемарнинг Германия терма жамоасидан чақирув кутаётганини айтишди. Ўтган йили «Ганновер 96» қуйи дивизионга тушиб кетди, ҳозир жадвалнинг экваторида бормоқда. Мавсум бошланганига кўп бўлгани йўқ. Уларда Бундеслигага қайтиш учун имконият етарли. Антоннинг ўзи эса жуда ҳам сифатли футболчи, у ўтган йили Шимолий Германияда йилнинг энг яхши спортчиси бўлганди. У бизнинг жамоамизни, албатта, кучайтира олади.\nНега японлар, эронликлар, корейслар ва ҳатто сурияликлар ҳам Европада ўйнаб кета оляпти, деб ўйлайсиз? Бизнинг футболчиларни эса бармоқ билан ҳам санаб бўлмайди?\nБаҳорда Мюнхеннинг «Бавария» клуби академияси билан музокаралар олиб бориш жараёнида мен сўрадим: «Европа клубларида ўзбек футболчиларига қизиқиш уйғотиш учун нима қилишимиз керак?» Мюнхенликлар вакили айтдики, камида бир нафар ўзбекистонлик футболчи Топ-5 чемпионатлардан бирида юқори савияли ўйин намойиш қилиши керак экан, шундан кейин скаутлар Ўзбекистондан ҳам иқтидорларни излашни бошлашади.\nАйни вақтда Европа майдонларида тўп сура оладиган ўзбекистонлик 3 та футболчини айтоласизми?\nИккитасини айтаман: бири – «Ростов» клуби ҳужумчиси Элдор Шомуродов. Менимча, Одил Аҳмедов ҳам Европа чемпионатларидан бирида бир мавсум юқори даражада ўйнаб бера олади.\nТанқидларга муносабатингиз қандай?\nҚадимги юнон файласуфи Аристотел айтган: «Танқидларнинг олдини осонгина олиш мумкин. Бунинг учун – ҳеч нарса дема, ҳеч нарса қилма».\nБу ҳақида ўйлаб кўрсангиз, савол туғилади: ким кўпинча танқид қилинади? Кўзга кўринган одам, тўғрими? Нега айнан шу одам? Чунки у нимадир қилади, ривожлантиради, синайди, ҳаракат қилади. Шунинг учун, сиз осон муваффақият қозонсангиз, улар сизни танқид қилишади. Бу сиз тўғри йўлда эканингизнинг аниқ белгисидир. Шу ўринда, танқиднинг фойдали қисми ҳам бор. Мен фойдали танқидларни эшитишни хоҳлайман. Бу ишончли мотиватор бўлиб хизмат қилиши ёки лойиҳангиздаги хато ва камчиликларни очиб бериши мумкин.\nСуҳбатга тайёрланиш чоғида мен турли манбаларни ўқидим ва мухлисларнинг ўзбек футболи Европада алоҳида вакилга муҳтож эмаслиги борасидаги фикрларига ҳам кўзим тушди. Сиз нима деб ўйлайсиз?\nЕвропа бутун дунё футболи вакилларининг манфаатлари жамланган футбол маркази ҳисобланади. Футболнинг ривожи самарали усуллар ва турли федерация, лигалар ўртасида яқин даражадаги ҳамкорликни талаб қиладиган жараёндир. УЕФА олиб бораётган минтақавий футболни ривожлантириш сиёсати муаммоларни имкониятларга айлантиришга қаратилган. Мана шу тажриба бизни Европа билан ҳамкорлик қилишимиз учун замин ҳозирлайди, чунки бу ерда ўзбек футболини ривожлантиришга ҳисса қўшадиган ечимлар топилади.\nЎФАнинг янги раҳбарияти билан суҳбатлашишга улгурдингизми?\nҲа, биз танишиб олиш учун учрашув ўтказдик.\nУндай бўлса, Аҳмаджонов ва Эрматов ўртасидаги фарқ нимада?\nУмид Махамаджонович ва Равшан Сайфиддиновични таққослашга ҳали эрта. Баҳолайдиган бўлсак, жамиятдаги танқидларга қарамай, Умид Махамаджонович жуда катта кўламдаги ишларни бажарди. Унинг раҳбарлиги остида болалар ва ўсмирлар ўртасида ҳаваскор футболни оммавийлаштиришда катта қадам ташланди. Барча ёшдаги ва тоифадаги мусобақалар сони сезиларли даражада оширилди. Болалар ва ўсмирлар ўртасида чемпионатлар ташкил қилиниб, бутун республика бўйлаб минтақавий футбол академиялари ташкил қилинди.\nСанъат Шарипов. Сиз ва у фаол эдинглар. Хусусан, немис футбол федерацияси билан меморандум имзолангани учун иккингизга раҳмат. Санат музокарачи/воситачи сифатида кучлими ёки ҳамон футбол агентими?\nМен Санъат билан Германияга ташриф чоғида танишдим. Мен немислар билан учрашув ташкиллаштирдим. У эса муззокараларда ваколатли вакил сифатида иштирок этиб, меморандум имзоланишида катта ҳисса қўшди. Мен унга футбол агенти сифатида баҳо беришим қийин. Чунки унинг бу соҳадаги фаолияти билан таниш эмасман.\nУнинг ЎФАдан кетишига муносабатингиз қандай бўлди?\nУ жуда катта тажрибага эга, буни биринчи учрашувимиздаёқ англагандим. Мен умумий вазият ва мазкур қарорнинг қабул қилиниш сабабларини билмайман. Шунинг учун бу ҳодисани баҳолашдан бош тортаман.\nСизнингча, ўзбек футболидаги асосий профессионал фигуралар кимлар?\nМен уларни ўзбек футболининг расмийлари демоқчиман: 1. Биродар Абдураимов, 2.Равшан Эрматов, 3. Миржалол Қосимов ва Азамат Абдураимовлар.\nЎзбек футболининг асосий муаммолари? (фақат 3та гап билан, қисқа ва лўнда)\nҲудудларда болалар ва аёллар футболини ривожлантириш муаммолари. Клубларни давлат ҳисобидан самарасиз молиялаштириш (ижтимоий тармоқларда вилоят ҳокимининг бонусларни қисқартириш тўғрисидаги гаплари акс этган лавҳа бор). Мухлислар билан ишлаш.\nАлалоқибат, нега футбол соҳасини танладингиз?\nМен футболга журналистика орқали келдим. Мен яшайдиган шаҳарда (Бад Рагац, Швейцария) «Дортмунд», «Вест Хэм», «Вольфсбург» сингари жамоалар ёзги машғулотларини ўтказишади. Улар таркибидаги юлдузлар билан ҳам жоурналист, ҳам мухлис сифатида мулоқотда бўлар экансиз, футбол ҳаётингизнинг ажралмас қисмига айланиб бораётганини ҳис қиласиз.\nЁшлигингизда «Jacobs» компаниясида қаҳва сотувчиси бўлиб ишлаганингиз ростми?\nАлбатта, «Бир йигитга қирқ ҳунар оз». Мен талабалик давримда (Бремен университети, Европа ва халқаро ҳуқуқ факультети) мен Германиянинг шимолида, Бремен шаҳрида яшардим. Бремен – йирок саноат шаҳри, у ерда ишчи кучи етишмайди ва ёзда ҳамма таътилга чиққанда йирик корхоналар талабаларни ишга ёллашади. Германияда талабаларнинг таътили шундай ўтади.\nГерманиядаги ҳаёт тажрибаси сизга нима берди?\nБутунлай мустақил бўлиш, фақат ўзимга ишонишни ўргатди. Катта ҳаёт мактаби бўлганди.\nБундеслига баҳсларида иштирок этганмисиз? Ҳа бўлса, немисларнинг мухлислик маданияти ҳақида гапириб беринг.\nГерманияда футбол асосий спорт турларидан бири ҳисобланади. Ҳар бир учрашувда майдонлар тўлади ва немислар 90 дақиқа тинмай мухлислик қилишади. Уларнинг мухлислик маданияти эса Европада етакчи ҳисобланади. Германияда футбол ҳамманики ва улар бу билан фахрланадилар.\nСир эмаски, «Известия» нашри билан муҳбир сифатида ҳамкорлик қиласиз. Журналистикага қандай кириб келганингиз ҳақида озгина гапириб беринг.\nСпорт ва журналистика ҳаётимнинг илк кунларидан бери менинг умр йўлдошим бўлиб келмоқда. Спортга бўлган муҳаббатим отамда ўтган бўлса, онам менга журналистика оламини очиб берган. Журналистикага вояга етган пайтларим тасодиф туфайли кириб келганман. 2015 йил ёзида Россия терма жамоаси Лихтенштейн билан учрашувга (ЕВРО-2016 саралаши) ташриф буюрди. Руслар бизнинг шаҳарда (Бад Рагац, Швейцария) жойлашганди. Мен уларнинг очиқ машғулотларини томоша қилиш учун борганимда «Известия» нашри муҳбири Кирилл Планкин билан танишиб қолганман. У ўша пайтлар ёш, серғайрат эди. Ҳозир нашрнинг спорт янгиликлари бўлими бошлиғи сифатида фаолият юритмоқда. Келаси йил руслар Европа чемпионати олдидан яна бизнинг шаҳарчага келишди. Бу гал Планкиннинг ишларига кўмаклашдим ва бу ёқимли тасодиф мени рус спорт журналистикаси намоёндалари Борис Левин, Игорь Рабинер, Дима Егоров ва Максим Алланазаровлар билан учрашишимга сабаб бўлди. Орадан 3 ой ўтгач, «Известия»да менинг мақолаларим учун ҳам жой ажратилди.\nВладимир Познернинг «ҳозир журналистика йўқ» деган фикрига қўшиласизми?\nҚисман. Агар сиз тўлиқ интервьюни томоша қилган бўлсангиз, унда Владимир Владимирович журналистнинг учта асосий фазилатларини айтиб ўтди. Бу: ҳалоллик, объективлик, бефарқлик ва буларнинг барчасини бирлаштиради - истеъдод. Бунга мен тўлиқ қўшиламан.\nЖурналистика билан боғлиқ асосий саволга келсак, мен унинг фикрига қўшилмайман. У бугунги журналистикани Совет давридаги мафкуравий журналистика билан солиштирмоқда. Ўша пайтлар журналистика комунистик партиянинг иродасини ифода этган. Шу туфайли бугунги соҳани чинакам журналистика, деб биламан.\nСиз Одил Аҳмедовдан интервью олишингиз керак эди. У ҳақида айтилганидек, ҳаётда камтар одам эканлиги ростми?\nОдил Аҳмедов билан танишув ва мулоқот менда фақат ижобий таассурот қолдирди. У мен суҳбатлашган энг ёқимли ва мулойим суҳбатдошлардан бири. Шуни таъкидлашни истардимки, Одил бутун мамлакат бўйлаб ёшлар футболини ривожлантиришга катта ҳисса қўшмоқда.\nЎзингиз учун энг эсда қоларли ишингиз қайси?\n«Известия» газетасида чоп этилган илк мақолам. Менимча, биринчи журналистик тажриба ҳар бир журналистнинг ҳаётидаги энг муҳим қадамдир.\nСизга интервью беришдан бош тортган энг машҳур одам ким?\nМино Райола. Аммо у билан учрашувдан мақсад интервью эмас, ўзбек футболи билан ҳамкорлик қилиш имкониятларини муҳокама қилиш эди. «Бир эшик ёпилса, бошқаси очилади», - дейишади. Кузда мен Жорже Мендеш билан учрашув режалаштиргандим ва бу тасдиқланди.\nСиз баскетбол ҳақида ҳам ёзгансиз. Кўп спорт турларини тушунасизми ёки бу иш мажбуриятими?\nМен баскетболни дўстим Франция тарихидаги афсонавий баскетболчи, собиқ NBA ўйинчиси Антуан Ригодо билан боғлайман. Ёзда бирга оилавий дам оламиз, ўшанда у менга замонавий баскетбол муаммолари ҳақида гапиради. Шу туфайли бу спорт тури ҳақида озгина маълумотга эгаман.\n«Известия»даги фаолиятингиз давомида сизга цензура таъсир билдирганми?\nБугунги кунга қадар, йўқ, келажакда ҳам таъсир қилмайди, деб умид қиламан.\nКелажак касби – бу …?\nСунъий интеллект инсоннинг иш жойидаги курашида асосий рақобатчисига айланадиган пайтлар келади. Роботлар даврига яқин қолди. Аммо ҳеч қандай машина одамни ўрнини боса олмайдиган соҳалар мавжуд, масалан, меҳмондўстлик. Албатта, бирорта ҳам робот меҳмондўст ўзбеклар билан рақобат қилолмайди.Бу меҳмонхона, ресторан ва туризм соҳаларига тегишли.\nШунингдек, сиз Facebook’да саёҳат блогингизни юритасиз. Ер юзидаги энг гўзал жойлар - ...?\nСайёрамизда ўзининг гўзал ва ҳайратланарлиги билан ажралиб турадиган хилама-хил жойлар бор. Аммо мен учун энг гўзали – «Буюк ипак йўли» чорраҳасида жойлашган Бухоро, Самарқанд ва Хивадир.\nАлбатта, бизнинг миллий ўзбек ошхонамиз.\nКўпинча қаерда кийинасиз?\nЕвропада нарсаларни интернет-дўконлар ёки йирик дўконлар орқали харид қилиш имконияти бор, асосан, Италияда.\nАйтганча, сиз қайси жамоага мухлислик қиласиз?\nМуккамдан кетиб мухлислик қиладиганим бу – Ўзбекистон терма жамоаси. Клубларга келсак, ўйин натижаларига қизиқадигани «Вердер» ва «Краснодар». «Вердер» – Бременда яшаганим сабабли футбол ишқибози сифатида биринчи тажрибам бўлган. «Краснодар»га эса Одил Аҳмедов сабабли қизиқиб қолганман.\nОта-онангиз айтиб берган энг ибратли воқеа қайси?\nОнам пайғамбаримиз Муҳаммад алайҳиссаломнинг (с.а.в.) сўзларини тез-тез такрорлардилар: «Кўп одамлар икки марҳаматдан маҳрум бўлишади: соғлиқ ва бўш вақт». Онам тўғри қарор қабул қилиш учун вақт ва соғлиқдан тўғри фойдаланишни маслаҳат берардилар. Бугун қилишимиз мумкин бўлган ишни эртага қўймаслигимиз керак. Ҳеч биримиз эртага нима бўлишини билмаймиз.\nЎзбек футболи - тирикми?\nҲа, у яшамоқда ва ривожланиш учун янги туртки олганидан хурсанд. Тўғри бошқарув йўли билан биз, албатта, муваффақиятга эришамиз.\nМенинг анъанавий саволим. Сизга 15 дақиқа вақт давомида бир пиёла кофе ва ҳар қандай таниқли одам билан суҳбатлашиш имконияти берилади. Кимни танлаган бўлардингиз?\nПайғамбаримиз Муҳаммад (с.а.в.)\nРус тилидан Фахриддин Рўзиев таржима қилди\n“Ўрунов ва Машарипов ўзбек футболининг келажаги, Жалолиддиновни ўз жамоамда кўришни истайман, Усмон Тошев каби футбол кишиларидан кўп нарса ўрганиш мумкин” – сербиялик мураббий Никола Лазаревич билан интервью 12\nБахтиёр Ашурматов: "Бугун икки нарса хурсанд қилди" 7\nРўзиқул Бердиев: «Ўйинимизни оладиган бўлсак медаллар учун курашишга лойиқмиз» 15\nДиёр Имомхўжаев: "Футбол мухлисларининг стадионларга қайтиши ҳозирги ҳолатда мантиқли бўлади" 28\nИнтервью. Бахтиёр Ашурматов: "Бунёдкор"га қарши ўйин жамоамиз учун бурилиш нуқтаси бўлади" 13\nБахтиёр Ҳамидуллаев: "Бугунги муваффақиятни жамоамизнинг ҳақиқий ғалабасини кутган инсонларга бағишлаймиз. Сабаби..." 21\n"Тезкор студия". "Ал Ҳилол" "Пахтакор"га ёрдам бердими? Арвеладзе кейинги ўйинда захира ўриндиғида бўладими? 56\nПеллегрини: "Бир вақтнинг ўзида ҳам VAR ҳам "Реал"га қарши курашиш жуда қийин"\n"Истиқлол"га қарши ўйин, Эроннинг энг кучли клуби ва коронавирус ҳақида". Шота Арвеладзе билан интервью\nБундеслига. “Бавария”нинг мағлубиятсиз серияси якунланди. “Хоффенхайм” мюнхенликларни тор-мор этди


Андижонда йирик жиноий гуруҳ фош этилди...\n05.10.2019 21:58 0 22845\nАндижон шаҳрида машина ойналарининг тусини ўзгартириш рухсатномаси, ҳайдовчилик гувоҳномаси ва ишончнома каби ҳужжатларнинг қалбакисини тайёрлаб берувчи йирик жиноий гуруҳ фош этилган.\nИчки ишлар органлари ходимлари ушбу сохта ҳужжатлар билан машина ҳайдаб юрганларни тўхтатишган ва бу жиноятни фош қилишган. Гумондорларнинг уйларидан компьютер, рангли принтер, фуқаролар паспортлари ва бошқа ашёвий далиллар топилган.\nБатафсил видеорепортажда кўришингиз мумкин.\nҲозир ушбу ҳолат юзасидан дастлабки тергов жараёнлари олиб борилмоқда.\nАндижон қалбаки ҳужжат Тонировка\nИқтисодиёт Кеча, 17:32


Чўпонлар ёзнинг жазирама кунларида ҳам чопон кийишади. Каттаотам подани ҳайдаб кетишдан олдин чопон кияр, чопонининг этагини елкасигача қайтариб олиб, ичига мени ўтқазиб оларди. Чопон ичида каттаотамнинг катта елкаларини қучганча қирларни томоша қилиб кетардим. Каттаотам туйтук деган ўсимликнинг илдизини ердан кавлаб берарди, уларни майда тишларим билан чайнашимни завқ билан кузатиб ўтирарди.\nБўйлари баланд шу одам бир куни гурсиллаб йиқилди... ва бошларини ёстиқдан кўтаролмай қолди. Мен эса яқинига йўлолмай, игна ютган итдек типирчилаб уйни айланаверардим.\n...Бир куни уйимизни айрилиқнинг аламли фарёди тутди.\n...Намозшомда пода қайтаётганда кўтариладиган гуррос-гуррос чангни кўрганимда хотиралар кўчиб, дарди-дунёмни соғинч ғами қоплаб олади. Каттаотамнинг кенг елкалари тафти, чопонининг қадрдон иси, туйтук таъмини ҳис қиламан. Айрилиқнинг елкалари қўл етмас баланд, либоси азобнинг машаққат терларидан қотган, мазаси ерости тупроғидек намчил ва шўрхок...\nАйрилиқдан озод бўлгим келади.\nҚизиб ётган тупроққа сув сепилганда кўтарилган ҳовурдек озод бўлгим келади айрилиқдан.\n🕔09:20, 28.09.2020 ✔35\n🕔09:19, 28.09.2020 ✔35\n🕔09:19, 28.09.2020 ✔33\n✔ 35 🕔 09:20, 28.09.2020\n✔ 35 🕔 09:19, 28.09.2020\n✔ 33 🕔 09:19, 28.09.2020\n✔ 184 🕔 13:02, 28.08.2020\nОНАНГИЗГА ҚАЧОН СОВҒА БЕРДИНГИЗ?\nБир йигит олим кишининг ҳузурига келди. Олим жуда ҳам парҳезкор, ҳаёт синовларида чиниққан, олижаноб киши эди. Салом-аликдан сўнг улар ўртасида қуйидагича суҳбат бўлиб ўтди:\n✔ 159 🕔 13:00, 28.08.2020


ИБРАТЛИ ҲАЁТ, СЕРМАҲСУЛ ИЖОД Шунингдек\nГлавная / Шунингдек / ИБРАТЛИ ҲАЁТ, СЕРМАҲСУЛ ИЖОД\nИБРАТЛИ ҲАЁТ, СЕРМАҲСУЛ ИЖОД\nАтоқли давлат арбоби ва ёзувчи Шароф Рашидов республикамизга раҳбарлик қилган йилларда қадимий ва ҳамиша навқирон Хива шаҳрида ҳам кўп марта бўлган. Қадимий эл фарзандлари бу учрашувларни ҳамон алоҳида соғинч туйғулари билан эслайдилар. Шароф ака хусусан “Ичон-қалъа” Давлат музей-қўриқхонаси зиёратини айниқса, хушкўрар, тарихий ва маданий ёдгорликлар қаршисида ҳайратда турарди.\n1983 йил. Сентябрь. Бу кунни бутун дунё аҳли яхши эслашлари аниқ. Худди ушбу санада жаҳонга донғи кетган машҳур математик олим Муҳаммад ал Ҳоразмийнинг 1200 йиллик тантаналари Хивада кенг нишонланди. Курраи заминнинг турли мамлакатларидан меҳмонлар келиб, кўҳна замин фарзандининг тўйига гувоҳ бўлдилар. Жаннатмонанд Ўзбекистонга, унинг олтин парчаси Хивага олам аҳли яна меҳлиё бўлиб боқди.\n- Шу куни Ичон-қалъага одам сиғмади, - деб ҳикоя қилади ушбу қувончли ва тарихий воқеаларни тасвирга туширган собиқ суратчи мухбиримиз Комилжон ака Собиров. – Шу ёшга кириб бунақасини кўрмагандим...\n- Хива гилам комбинатининг ишга туширилиши фақат республикамизда эмас, балки, Ўрта Осиёда ҳам катта воқеа бўлди, - деб эслайди иккинчи жаҳон уруши қатнашчиси Абдулла ака Сафоев, - Қисқа фурсатларда пойтахтимиз Тошкент, Москва, Олмаота, Брест каби шаҳарларда мутахассислар тайёрланди. Шу тариқа комбинатда ишчиларнинг бир неча авлоди шаклланди. Комбинат довруғи дунёга ёйилди.\nМуҳими бизда қарийиб 3500 нафарга яқин малакали мутахассислар, гиламдўзлар етишиб чиқди. Улар учун барча шароитлар – “Гиламчилар” шаҳарчаси, боғча-ясли, мактаб, санаторий-профилакторий, Ҳазорасп ва Шовот туманларида филиаллар яратилди.\nКомбинат шахсан Шароф Рашидовнинг шарофати туфайли бунёд бўлди. Жамоадаги фаолиятим давомида у кишининг келганларига гувоҳман. Оддийлик, самимийлик, камтарлик Шароф аканинг энг олий фазилати эди.\nТиббиёт фанлари номзоди Машариф ака Ғойипов: - Шароф Рашидович биз тиббиёт ходимларининг ҳам яқин дўсти ва маслаҳатгўйи эдилар. Қачонки воҳага ташриф буюрсалар, албатта Хивада ҳам бўлардилар. Касалхоналарга кириб, беморлар билан суҳ-батлашганларини шахсан гувоҳи бўлганман.\n80-йилларнинг боши эди, чамамда. Хива шаҳри ва туманининг келгуси истиқболини ўйлаб, замонавий марказий касалхона биноси қурилиб фойдаланишга топширилди. Ўзлари бош бўлиб, тиббиёт масканини очдилар. Қаранг, қарийиб 40 йилдан бери халқимиз хизматида бу мустаҳкам иншоот. Хорижда ва Республикамизда ишлаб чиқарилган энг сўнгги русумдаги асбоб-ускуналар, жиҳозу мебеллар, яратилган барча шароитларни кўриб: - Мана энди хиваликлар ҳақиқий даволаш масканига эга бўлдилар. Энди вилоят маркази ёки пойтахтга бориб юрмайдилар. Тажрибали ва малакали шифокорлар беморлар дардига дармон бўладилар, - дегандилар раҳматлик.\nҲақиқатан ҳам Хива тиббиёти бир асрдан зиёд тарихга эга. Муҳаммад Раҳимхон Феруз, бош вазир Исломхўжа асос солган ҳашаматли касалхона яна неча йиллар халқимизга хизмат қилади. Бу ва Шароф Рашидович билан боғлиқ хотираларимизни Хивада илк касалхона очилганига 100 йил тўлиши муносабати билан ёзилган “Хива тиббиёти” рисоламизда атрофлича ёритганмиз.\nШароф Рашидович тарихий шахс. У кишини унутишга хаққимиз йўқ. Фидойи инсоннинг эзгуликка йўғрилган ҳаёти ва фаолияти одамлар қалбида, юрагида яшайверади, яшайверади.\nМеҳнат фахрийси Зухур Умарович Қурбонов хотираларидан: - Мен шахсан Шароф ака билан учрашиб, суҳбатлашиш бахтига мушарраф бўлганман. Бунинг биринчи томони ёзувчи асарларининг чин мухлиси бўлганимдан, иккинчиси, Шароф ака билан ўша пайтларда туманимизнинг биринчи раҳбари Мадамин Маткаримович яқин дўст эдилар. Қачонки, зарур масалалар муҳокама қилинса, албатта дўстлар ўзаро маслаҳатлашардилар.\nХивада янги мактаб ёки бошқа бирор маданий-маърифий иншоот бўладими унинг очилиш тантаналарида албатта, Шароф ака қатнашардилар. Бир воқеа ҳеч эсимдан чиқмайди. 80-йилларнинг бошларида Хиванинг қоқ марказида инқилоб ва уруш қурбонларининг хотирасига бағишлаб ёдгорлик ўрнатилди. Ҳозирда “Хотира хиёбони” деб аталадиган бу салобатли ёдгорликни очишдан олдин Мадамин Маткаримович шаҳар ижроқўми раиси Рустам Файзуллаев ҳам-да туман фирқа қўмитаси тарғибот ва ташвиқот бўлими мудири – менга алоҳида топшириқлар бериб, Шароф аканинг ҳам қатнашишларини билдирди. Республика раҳбарининг алоҳида аҳамиятга молик тарихий воқеада иштирок этиши албатта, шу давр учун расмий жиҳатдан жуда муҳим эди. Шу боис тадбирга катта тайёргарлик кўрилди. Масала шундай эдики, бу майдон қандай номланиши керак? Так-лифлар, мунозаралар қиз-ғин, ҳеч ким муносиб атамани айтолмасди. Шунда мен вилоят матбуот ва ахборот бошқармасининг бошлиғи, уруш қатнаш-чиси Константин Константинович Аксёновни бу ерга келишини, унинг фикрлари билан ўртоқлашишни так-лиф этдим.\nКонстантин Константинович раҳматли, янгиликка ўч, фикр доираси кенг раҳбар эди. Мақсадимизни билгач, эртагаёқ бир неча вариантларни ёзиб, майдонда ҳозир бўлдилар.\nХуллас, майдон, унинг ўртасидаги ёдгорлик Шароф акага маъқул бўлди. Шаҳар ва туман фаолларига, қурувчиларга самимий миннатдорчилик билдирди...\n“Қудратли тўлқин”, “Бўрондан кучли”, “Ғо-либлар”, “Кашмир қўши-ғи”, “Дил амри” каби асарлари менинг доимий дилкашим. Шароф акани эслаганда самимий нигоҳи, одамларга меҳрибонлиги, узоқни кўзлай билиш салоҳияти каби инсоний фазилат-лари кўз олдимизда намоён бўлади...\nМадраҳим Исмоилов, фахрий матбаачи: - 80 йилларнинг бошларида республика бўйлаб ўн бешлар ташаббуси кенг қанот ёйди. Ташаббуснинг мақсади бир беш йилликда икки беш йиллик режа-топшириқларни бажариш, бошқаларни ҳам даъват этиш эди. Шу муносабат билан ташаббускорларнинг бири сифатида мени ҳам Тошкентга - Шароф Рашидов қабулига таклиф этишди. Учрашувда Шароф ака ҳар биримиз билан қўл бериб сўрашди. Менга келганда ўзининг таҳририятда ишлаган даврларини эслаган бўлса керак, газеталар вақтида чиқаяптими, сифати қандай, деб сўрадилар. “Ҳа, яқинда офсет усулида чоп этишга ўтдик” дедим ҳаяжонланиб. Бу учрашув ҳаётимдаги энг унутилмас воқеа бўлиб қолди...\nШароф Рашидов халқ-дан куч-қувват, илҳом олиб яшарди. Айниқса, катта ҳаёт тажрибасига эга бўлган одамлар билан маслаҳатлашиш ва фикр алмашишни яхши кўрарди. Унинг қулоғи ҳамиша жон-дили билан севган азиз халқининг юрагида эди. Афсуски, ана шундай юртпарвар, халқпарвар сиймога вафотидан сўнг тош отдилар. Хатто қабридан олиб, бошқа жойга кўчиришгача бориб етдилар. Машъум “XVI пленум” деган балони ҳам ўйлаб топдилар. Хотирасини абадийлаштириш тўғрисидаги қарорларнинг аҳамияти қолмаганди.\nАйтишларича, таниқли Доғистон шоири, халқи-мизнинг яқин дўсти ва биродари Расул Гамзатов машҳур ёзувчи ва давлат арбоби бўлган Шароф Рашидов шахсини бадном қилганларни қаттиқ қоралаган экан.\nЭзгулик унутилмайди. Қатоғон йилларида не-не ота-буваларимиз бегуноҳ шаҳид кетдилар. Лекин улар барибир оқланди-лар. Пок номлари қайта тикланди. Эзгулик тантана қилди. Худди шунингдек, Шароф Рашидовнинг ҳаётлигида амалга оширган буюк ишлари, порлоқ хотираси қайта юз очди. Бундай хайрли ва эзгу ишларга биринчи бўлиб, Биринчи Президентимиз Ислом Каримов қўл урган бўлса, унинг яқин шогирди ва муносиб издоши Шавкат Мирзиёев буни давом эттирмоқда.\nБиз ўзбек халқининг ХХ асрдаги улуғ фарзандларидан бири Шароф Рашидовнинг биргина Хивадаги эзгу ишларини ёдга олдик, холос. Умуман у кишининг табаррук қадами етган яна қанчадан-қанча манзиллар, шаҳру қишлоқлар боғу бўстонга айланганини ҳам ҳаммамиз яхши биламиз. Яхшидан боғ қолади деганлари ҳам аслида шу!\nБугун ҳам мустақил Ўзбекистонда эзгу ғоя-лар, хайрли амаллар рўёбга чиқарилмоқда. Энг қувончлиси, мамлакатимиз дунё ҳамжамияти билан баробар бўйла-шаётир. Тарихи минг-минг йилларга бориб тақа-ладиган халқимиз фидойи ўғлонларининг номлари миллатимиз ғурури ва ифтихорига айланган. Шароф Рашидов ҳам ана шундай шон-шарафга жу-да-жуда муносиб.


Ўзбекистон глобал тинчликсеварлик индексида бу йили 113 ўринни эгаллади\n13 май 2021, Тошкент вақти: 05:00\nЎзбекистон Иқитсод вa тинчлик институти тaрaфидaн эълон қилингaн бу йилги Global Peace Index – тинчликсевaрлик рейтингидa 162 мaмлaкaт орaсидa 113 ўринни эгaллaди.\nБу ўтгaн йилдaгигa қaрaгaндa 9 поғонa пaстроқдир. 2014 йилдa Ўзбекистон Global Peace Index рейтингидa 104 ўриндa эди.\nГлобал тинчликсеварлик индекси 23 та омилга асосланиб тузилади. Ички ва у ёки бу мамлакат аралашган халқаро можароларнинг мавжудлиги ва уларнинг кўлами, бир мамлакат ичидаги барқарорлик ва хавфсизлик даражаси, давлат милитаризацияси – ҳарбий бюджет миқдори, ҳар 100 минг аҳолига ҳарбий хизматчилар, маҳбуслар сони, сиёсий террор, терактлар ва бошқа омиллар эътиборга олинади.\nМарказий Осиё мамлакатлари орасида Қозоғистон энг тинчликсевар давлат сифатида кўрилган ва бу мамалкат бу йилги Global Peace Index рейтингида 87 ўринни эгаллади.\nТожикистон рейтингда ўтган йилдагига қараганда 18 поғона юқорилaб, 108 ўринга кўтaрилгaн.\nТуркманистон эса глобал тинчликсеварлик рейтингида 106 ўринда.\nИқтисод ва тинчлик институти хулосасига кўра, Марказий Осиё мамлакатлари орасида Қирғизистон тинчликсеварлик бобида энг ёмон кўрсаткичга эга. Бу давлат глобал тинчликсеварлик рейтингида 121 ўринда.\nГлобал тинчликсеварлик рейтингида Исландия янa энг тинчликсевар мамлакат деб топилди. Дания рейтингда иккинчи, Aвстрия эса учинчи.


"QO’QON 1912" профессионал футбол клуби » Чирчиқ йиғини бошланди. Таркибда ўзгаришлар бор\nCoca Cola cуперлигасининг 2-давра ўйинларига тайргарликни жамоа Тошкент вилоятида олиб боради. Чирчиқ шаҳрида футболчиларимиз кунига икки маҳалдан машғулот ўтказишади. Бугун дастлабки машғулотлар бўлиб ўтди. Машғулотларда вақтлироқ таътилга чиққан Мурод Ҳолмуҳаммедов, Шаҳбоз Эркинов, Александр Мерзляков ва қолган барча футболчиларимиз иштирок этишди.


Таҳлиллар шуни кўрсатмоқдаки, ёнғин келиб чиқишига кўпчилик ҳолларда одамларнинг ўзи сабабчи бўлади. Кимнингдир ўз ишига масъулиятсизлиги туфайли содир бўлган ёнғиндан нафақат унинг ўзи, балки ён-атрофдагилар, қолаверса, давлатимиз ҳам катта моддий ва маънавий зарар кўради. Шу боис ҳам бундай ҳолатлар юзага келишининг олдини олиш, аҳолининг огоҳлиги ва ҳушёрлигини ошириш, турар-жойлар ва халқ хўжалиги иншоотларида ёнғин хавфсизлигини таъминлашга қаратилган чора-тадбирлар янада кучайтирилмоқда. Ёнғин хавфсизлиги хизмати ходимлари томонидан аҳоли яшаш жойларида, ижтимоий объектларда ёнғинга қарши тайёргарлик ҳолати бўйича доимий текширувлар ўтказилаётир. Амалга оширилаётган бундай ишлар давомида ёнғин хавфсизлиги қоидаларини бузган мансабдор шахсларга нисбатан маъмурий жазо чоралари қўлланилиб, жарималар солинаётир.\nКейинги йилларда вилоятимизда қурилиш ишлари ҳажми ортиб бораётгани ҳам ёнғиннинг олдини олиш ишларига алоҳида эътибор қаратишни тақозо этмоқда. Текширувлар аксарият қурилиш объектларида ишчиларнинг яшаш ва овқатланиш жойларига ўрнатилган ёритиш ҳамда иситиш қурилмалари ёнғин ва техник хавфсизлик талабларига жавоб бермаслигини кўрсатди. Бундай оъектларда ёнғин хавфсизлиги талаблари бажарилишини таъминлаш мақсадида ҳар йили турли тадбирлар амалга оширилаётир. Бунинг учун қурилиш иншоотларида ёнғин хавфсизлигини таъминлаш бўйича бажарилаётган ишлар, ёнғинга қарши меъёрий ҳужжатларга риоя қилиш даражаси атрофлича ўрганилмоқда.\nНаманган шаҳар ИИБ ЁҲБ катта инспектори.\nДолзарб масалага эътибор ёҳуд болаларнинг озиқ-овқат, моддий таъминотидаги жиддий камчилик\nБолаларнинг озиқ-овқат, моддий таъминоти ва уларга тиббий хизмат кўрсатишни ташкил этишда ҳам жиддий камчиликлар борлиги кўрсатилган. Бу фикрга қўшилмасликнинг иложи йўқ. Болаларнинг соғ-саломат ўсишини таъминлаш учун жисмоний тарбия машғулотларини мунтазам олиб бориш зарур. Аммо очиғини айтганда, кўп жойларда шуғулланадиган хоналар, зарур инвентарлар етишмайди. Қандай қилиб уларсиз машғулот олиб бориш мумкин?\nПоп маънавий гулшани\nмоддий маънавий масъулиятсизлиги Кимнингдир келтиради зарар ва


Матёқуб Қўшжонов. Шиддат билан ёзилган роман | Улуғбек Ҳамдам расмий саҳифаси\nҚўлингиздаги ушбу китоб — «Мувозанат» Улуғбек Ҳамдамнинг қаламига мансубдир. Бу ёш адибнинг номи ўзбек китобхонларига яхши маълум. У қатор ҳикоя, қисса, мақолаларнинг муаллифи.\nРоман билан танишар экансиз, ёш адибнинг қатор хислатлари кўз олдингизда намоён бўлади. Аввало, хаёлингиздан шундай бир фикр ўтади: муаллиф роман чоп қилдириб, кўзга ташланиш мақсадида иш кўрмайди. У ҳаёт ҳақида, ҳаётда рўй бераётган кескин бурилишлар ҳақида, ўта зиддиятли воқеалар хусусида чуқур ўйлайди. Фақат ўйлайдигина эмас, у ўзида нималардандир қаноат ҳосил қилса, нималардандир кўнгли тўлмайди, булар хусусида теран безовта бўлади, куюнади, қайғуради. Мана шу куюниш ва қайғуришлар уни қўлга қалам олишга ундайди.\nБошқа бир хислатни алоҳида таъкидлашни истардим. Услуб жиҳатидан «Мувозанат» бошқа асарлардан анчагина фарқ қилади. Асар шиддат билан ёзилган. Мавзу доираси ниҳоятда аниқ. Бироқ қизиқ воқеа ёки манзара тасвирига берилиб кетиб, мавзудан четлаб кетиш йўқ. Романда бирон сатр, бирон жумла ёки бирон абзатс йўқки, у ё шиддатни пасайтирган бўлсин ва ё мавзудан узоқлаб кетган бўлсин! Бу жиҳатдан воқеалар роман саҳифаларига қуйма бўлиб киради.\nАслида «Мувозанат» илмий атамадир. Романни қўлга олган заҳоти бу илмий атама ёзувчига қай даража зарур бўлди экан, деган хаёлга борасиз. Бироқ асарни ўқиб чиққанингиздан кейин бу атаманинг ёзувчи учун бугунги воқеаларни таҳлил қилишда қулай бир восита сифатида хизмат қилганини англаймиз.\nАсар билан танишиб шундай хулосага келасизки, бутун олам мувозанат қонуни асосида мустаҳкам турган бўлса, жамият ҳам, унинг асосини ташкил қилган инсонлар ҳам айни мувозанат туфайли барқарордир. Мувозанат бузилган заҳотиёқ жамият ҳаётида, демак, унинг аъзолари орасида ҳар-хил кутилмаган ўзгаришлар, ҳатто издан чиқишлар бошланади.\nРоман сюжетини асосан учта қахрамон саргузаштлари ташкил қилади. Учаласи ҳам бугунги замон қахрамонлари. Бироқ учта қахрамон — учта ҳаёт йўли. Мана шу учта ҳаёт йўлининг бирлиги романда акс этган воқеликнинг қай даражада долзарб эканини кўрсатиб турибди. Улардан бири зиёли, ўзини илм-маърифатда бирор улуғ мақсадга чоғлаган ёш олим; иккинчиси ҳаётнинг ҳамма жиҳатларини пул билан ўлчайдиган, бойлик ва имкондан ўзга биронта касб-корни назар-писанд қилмайдиган «тадбиркор»; учинчиси ёшликдан катта-катта мансабларни орзу қилган, бунга эришиш учун йўл излаб, муайян сабаблар туфайли ниятига эришган, ўзи истаган чўққини эгаллай олган мансабдор.\nКўряпсизки, касб-кор жиҳатидан ҳам, характер жиҳатидан ҳам бир-бирларига ўхшамаган учта шахс. Талабалик вақтларида бирга ўқиб, бирга улғайганлари учун, — гарчи шароитлари жудаям фарқли эса-да, — ҳаётда бир-бирлари билан тўқнаш келадилар. Бир-бирларининг ҳаётларидан хабардор бўладилар. Асардаги драматизм, баъзи ҳоллардаги фожеий манзаралар айни хабардорлик билан ҳам боғланиб кетади.\nМаълум бир даврларда мансабдорнинг иши юришиб кетади, қўли узатган жойига етадиган бўлади. Бироқ охир оқибатда фожеа билан якунланади. Аксарият ҳолларда «тадбиркор» қахрамоннинг ошиғи олчи — кўплар унинг хизматида, пул ва мол-мулкининг сон-саноғи йўқ. Лекин унинг ҳам ҳаёти секин-аста инқирозга юз тутаётганини пайқаш қийин эмас. Романнинг учинчи қахрамони ҳақиқий зиёли. Бироқ у сезадики, фақат китоб титишу илм эгаллаш уни ҳар доим ҳам бахтли айлайвермайди. У ўз идеалини, ҳаётга муносабатини ўзгартириш устида бош қотиради. Нималарнидир топгандек бўлади. Бироқ унинг топганлари китобхонни тўла қаноатлантиравермайди. Демак, китобхон мансабдор фожеасию «тадбиркор»нинг аччиқ қисмати устида қанча ўйланса, ёш зиёли ҳаёт йўли тўғрисида ҳам шундай изтироб билан бош қотиради. Айни чоғда Улуғбек Ҳамдам романда қўйилган муаммоларни шу ернинг ўзида ҳал қилиб беришни мақсад қилмайди, балки уларни китобхоннинг теран мушоҳадасига ҳавола этади. Бу бадиий асар учун яхши фазилат.\nКитобхонни чуқур ўйлатадиган, асар композитсиясига тўлиғ киритилган яна бир образ бор. Бу образ шакл ва мазмун жиҳатидан муҳим ўрин эгаллайди асарда. Гап бош образлардан бири Юсуфнинг акаси Амир ҳақида кетаяпти. У муккасидан динга берилган шахс. Амир учун бола-чақа, рўзғор тебратиш ортиқча иш, ҳатто кундалик еб-ичиш, кийим-кечак ҳақида ўйлаш ҳам ортиқча. Уч фарзанднинг отаси бўлишига қарамай, рўзғор қандай тебранаяпти, қора қозон нима билан қайнаяпти, булар билан унинг иши йўқ. Бошқача айтганда, бу дунё унинг учун чиндан ҳам ёлғон дунё. У ўзини нариги дунёга тайёрлайди. Нариги дунё орзуси билан кун кечиради. Мана шу ҳолатларнинг ўзи ҳам ўта драматик йўсинда битилган. Унинг қисмати фожиавийдир. Амир — динда чуқур кетиб, дунё ва дин ўртасидаги мувозанатни йўқотган ва айни мувозанатсизлик изғиринида қолиб адоғи йўқ изтиробларга тутилган шахс. Юсуф уни даволаш йўлларини излайди. Бироқ акасининг онгидаги кемтик ўрнига келавермайди. Романнинг охирги саҳифаларида Амирни биз инсоний қиёфасини бой бериб, ақлу ҳушдан айрилган ҳолда кўчага отилиб чиққан далли-девона сифатида кўрамиз.\n«Мувозанат» шиддаткор услуби жиҳатидан бошқа асарлардан ажралиб туради. Асарни ўқир экан, китобхонда шундай таассурот туғилади: адиб қўлига қалам олибдию бир ўтиришда кўнглидагининг борини қоғозга тушира қолибди. Бу жиҳатлари билан роман ўқишли ва таъсирлидир.\n← Марҳабо Қўчқорова. Замонавий прозада руҳият талқини\tДилмурод Қуронов. «Мувозанат» романига ёзилган сўнгсўз →


Сиёсат ортидаги ҳақиқат: Ангела Меркель аслида ким? » Ўзбекистон янгиликлари – Zamin.uz\nГерманияда “Меркель энциклопедияси: А дан Я гача” дея номланган китоб чоп этилди, деб ёзмоқда Qalampir.uz сайти. Германия канцлери Ангела Меркель ҳақидаги китоб муаллифи Берлиндаги “Reuters” агентлиги мухбири Андреас Ринке бўлиб, у 16 йил давомида канцлернинг ҳаётини кузатиб борган. Муаллиф аслида мутахассислиги бўйича тарихчи эканлигини инобатга оладиган бўлсак, бу китоб сиёсат оламида нафақат машҳурликка эришиш, балки дунё ҳамжамиятидаги сиёсатчилар учун ҳам муҳим манба бўлишини тахмин қилиш мумкин.\n447 саҳифадан иборат китоб Ангела Меркельнинг сиёсат оламидаги фаолияти ҳамда шахсий ҳаёти борасидаги муҳим ва қизиқ фактлар, воқеа ва тафсилотлар ҳақида ҳикоя қилади. Бу китобни ўқиган ҳар қандай киши “Ангела Меркель ким?”, деган саволга батафсил жавоб топа олади.\nКўплаб давлат арбоблари Ангела Меркелнинг аёл бўлишига қарамасдан сиёсат оламида мустаҳкам ўринга эгалигини тан олишган. Янги “Меркель энциклопедияси” китоби Ангела Меркель хонимнинг инсон сифатида кўпчиликка номаълум бўлган асосий ҳислатларини кашф этишга ёрдам беради.\nКитоб 21 сентябрдан Германияда сотувга чиққанлиги ҳақида маълум қилинмоқда.\nТеглар: ҳар Меркель Кўплаб ҳақида китобни бўлсак\n10:35 Ангела Меркель қочоқларни қишлоқларда жойлашишга чақирди\n12:42 Туркманистон президенти ёрдамчисининг ҳаракати Ангела Меркелни ҳайратга солди (Фото ва видео)


09:30 / 19.11.2020 407 pdf Ўқиш режими + -\nЮНЕСКО Ироқнинг Мосул шаҳридаги «Ан-Нурий» масжидини қайта тиклаш учун танлов эълон қилди. Бу ҳақда islam.ru сайти хабар берди.\nМажмуани тиклаш учун иқтидорли қурувчилар жалб этилади. Лойиҳани молиялаштиришни Бирлашган Араб Амирликлари ўз зиммасига олган. Бу лойиҳа мосулликлар учун янги иш ўринларини яратиш имконини беради.\nСпутник берган маълумотга кўра, танловда иштирок этишни истаганлар намозхона иншоотларини қадимийлигини сақлаб қолиш ва баъзи тарихий биноларни қайта тиклаш ҳамда уларни янги лойиҳаларга, жумладан ландшафт дизайн консепциясини тақдим этишлари керак, деб қайд этади ЮНЕСКО.\nТанлов 2020 йил 16 ноябрдан бошланиб, 2021 йилнинг 26 мартига қадар давом этади.\nОта‑онага вафотидан сўнг яхшилик қилиш (биринчи мақола)\n11:00 / 19.11.2020 1322\n13:00 / 19.11.2020 962\n503 14:30 / 23.08.2019\nШавкат Мирзиёев ҳокимиятга келганидан сўнг диний эркинликларни таъминлаш борасида ижобий қадамлар ташланмоқда. Хусусан, Ўзбекистонда астасекинлик билан аввал давоми...\n1104 19:53 / 02 февраль\n1343 15:05 / 09.12.2019\nБрунейда Қуръон мусобақасининг ярим финали бошланди\nБруней давлатининг Дин ишлари бўйича вазирлиги томонидан ҳар йили Қуръони карим мусобақаси ўтказиб келинади. Куни кеча Беракс шаҳридаги Халқаро мулоқотлар давоми...\n830 15:40 / 09.01.2019


Йил бошидан бери Қозоғистонда икки террорчилик ҳужумининг олди олинди\nДУШАНБЕ – 2017 йилда Тожикистоннинг таълим ва фан вазирлигида бошқа ташкилотларга қараганда энг кўп коррупция ҳолатлари қайд этилган, деб хабар берди AsiaPlus.tj нашри молиявий назорат ва коррупцияга қарши кураш бўйича давлат агентлигига асосланиб.\nЎтган йили Таълим ва фан вазирлиги ходимлари томонидан коррупцияга оид 70 та жиноят содир этилган. Бу ҳақда Душанбеда коррупцияга қарши кураш агентлиги раҳбарининг биринчи ўринбосари Абдукарим Зарифзода пайшанба, 15 февраль куни журналистларга маълум қилди.\nМазкур жиноятлар ҳужжатларни қалбакилаштириш, сохта дипломлар бериш ва қурилишга оид ҳисоботларни сохталаштиришдан иборат бўлган, деди у.\nМамлакат соғлиқни сақлаш вазирлигида коррупция билан боғлиқ 60 та ҳолатга дуч келинди. Ундан кейинги ўринларда Ички ишлар вазирлиги (57 та ҳолат) ва Давлат миллий хавфсизлик қўмитаси (26 та ҳолат) қайд этилган.\nТожикистонда давлат сектори ва банк соҳасидаги коррупция ҳолатлари ошкор этилди\nЯқинда фош этилган порахўрлик ҳолати давлат хизматчилари орасида коррупцияга қарши кураш бўйича янги дастурга эҳтиёж борлигини кўрсатган.


Ёшлар иттифоқи бошланғич ташкилоти етакчиси ҳар ерда фаол ! — Jizzax viloyati Arxiv ishi hududiy boshqarmasi\nЖорий йилнинг 19 февраль куни Ўзбекистон Ёшлар иттифоқи Жиззах вилоят Кенгаши ташаббуси билан “Ватан равнақи йўлида бирлашайлик!” шиори остидаги ёшлар форуми ўтказилди. Форумда Жиззах вилоятидаги корхона, ташкилот ва муассасаларда ёшлар иттифоқи бошланғич ташкилотлари етакчилари, шу жумладан, Жиззах вилоят архив иши ҳудудий бошқармаси ёшлар иттифоқи бошланғич ташкилоти етакчиси Исроилов Зиёдулла ҳам иштирок этди.\nМазкур форумда, бошланғич ташкилотлар номигагина тузилиб, ёшлар манфаатини ҳимоя қилишга қаратилган амалий иш ва аниқ лойиҳалар ташкил этилмаётганлиги ва бошқа бир қатор кмчиликлар ва уларни бартараф этиш йўллари муҳокама этилди.\nФорумда ёшлар иштирокида “Заковат” интеллектуал ўйини ташкил этилди. Ёшлар учун “Жиззах нефть базаси” МЧЖ ҳамда “Жиззах аккумулятор заводи” АЖга саёҳат уюштирилиб, бу ерда ёшлар учун яратилган шароитлар, уларни қўллаб-қувватлаш борасида амалга оширилаётган ишлар ҳақида маълумотлар берилди.\nШу билан бирга, мазкур форумда фаол иштироки учун бир қатор бошланғич ташкилоти етакчиларини сертификат ва эсдалик совғалари билан тақдирладилар.


Кучли таъсир қилувчи дори воситаларининг ноқонуний муомаласига чек қўйилди — Sof.uz\nЖАҲОН 267,342,416 240,732,156 5,285,821\nКучли таъсир қилувчи дори воситаларининг ноқонуний муомаласига чек қўйилди\n2.11 13:12 57 Ўзбекистон\nДавлат хавфсизлик хизмати ва Давлат Божхона қўмитаси ҳамкорликда Тошкент шаҳрида психотроп дорилар савдосига қарши бир қатор тезкор тадбирлар ўтказди. Хусусан, жорий йилнинг 26 октябрь куни Тошкент шаҳрида ўтказилган тезкор тадбирда фуқаролар У.Т. ва М.М.лардан кучли таъсир қилувчи, психотроп модда бўлган 7504 дона “Регапен” дори воситаси олиб қўйилди.\nШунингдек, тадбир давомида У.Т.нинг кучли таъсир қилувчи дори воситаларини сақлаш жойидан 1650 дона “Тропикамид”, 5617 дона “Селофен” ва 756 дона “Регапен” дорилари борлиги аниқланди ва процессуал тартибда расмийлаштириб олиб қўилди.\nПсихотроп моддалар сотиш ва сақлаш юзасидан жорий йилнинг 28 октябрь куни яна бир ҳолат қайб этилган бўлиб, фуқаролар Ж.З., К.Ж. ва Х.К.лар тезкор тадбир давомида ушланиб, улардан 1310 дона “Тропикамид”, 2100 дона “Регапен” ва 510 дона “Селофен” дори воситалари олиб қўйилди.


БМТнинг қулаши қанчалик хавфли? | Qalampir.uz\nБМТнинг қулаши қанчалик хавфли?\nОлам\t30 Октябрь 2020 20:34 4523\nБирлашган Миллатлар Ташкилотининг ваколати ва қонунийлигини бузишга уринишлар халқаро муносабатлар меъморчилигининг қулашига олиб келиши мумкин. Бу ҳақда Россиянинг БМТдаги доимий вакили Василий Небензя Халқ дипломатиясининг халқаро форуми иштирокчиларига “Волга бўйича мулоқот: ХХI асрдаги тинчлик ва ўзаро тушуниш” номли видеомурожаатида айтиб ўтди.\n“Россия кенг келишувлар асосида БМТни ривожлантириш бўйича барча шериклар билан ишлашга тайёр, аммо биз ташкилотнинг обрўси ва қонунийлигини бузишга уринишларни ўта хавфли деб биламиз. Бу халқаро муносабатларнинг бутун меъморчилигининг қулашига олиб келиши мумкин. Агар халқаро муносабатлар қуласа, фақат “ким кучли” қоидаси ишлай болшлайди”, дейди Небензя.\nДипломатнинг таъкидлашича, ўтган ўн йилликларда, юзага келган қийинчиликларга қарамай, БМТ ўзининг асосий вазифаси – тинчликни ҳимоя қилиш, халқлар ва қитъаларнинг барқарор ривожланишига кўмаклашиш ва инсон ҳуқуқларини ҳимоя қилиш вазифаларини адо этди.\n“Шунга қарамасдан сўнгги пайтларда ташкилот, айниқса, БМТ Хавфсизлик кенгаши етарли даражадаги самарадорликнинг йўқлиги ва унинг аъзолари ўртасида мавҳум қарама-қаршилик мавжудлиги билан танқид қилинаяпти”, дея қўшимча қилди Небензя.\nРоссиялик дипломатнинг сўзларига кўра, БМТда келишмовчиликлар ташкилотнинг бутун фаолияти давомида ҳар доим мавжуд бўлган. Бирлашган Миллатлар Ташкилоти ташкил этилганида ҳам бу ерда ҳамфикрлик ҳукмрон бўлиши башорат қилинмаган.\n“Ташкилотнинг моҳияти ҳам аслида ҳамфикрликни, муросани топиш ва ишлаб чиқишдан иборат бўлиб, унинг кучи – турли нуқтаи назар ва фикрларни ҳисобга олишда “, дея таъкидлади Россиянинг БМТдаги доимий вакили.\n04 Март 16:45 45058\n04 Март 18:40 31051\n05 Март 18:06 25244\n05 Март 14:50 23418\n06 Март 15:32 21304


Википедия АҚШ қонунчилигига қарши норозилик тадбири бошлади\nИнтернетдаги бепул энциклопедия – Википедия АҚШ Конгресси томонидан кўриб чиқилаëтган қонун лойиҳасига норозилик тариқасида 18 январ куни инглиз тилидаги саҳифасини 24 соатга ëпиб қўйди.\nДунë жамоатчилигини Интернет цензураси таҳдидидан огоҳлантириш мақсадида айни соатларда Википедиянинг инглиз саҳифасида “Эркин билимсиз дунëни тасаввур қилиб кўринг” деган қоп-қора тусдаги сарлавҳа остида мана бу ëзув илинган:\n“10 йилдан кўпроқ вақт ичида биз миллионлаб соат вақтимизни инсоният тарихидаги энг йирик энциклопедия яратишга сарфладик. Айни кунларда АҚШ Конгресси эркин ва очиқ Интернетга ўлим зарбаси берувчи қонунчиликни кўриб чиқмоқда. Жамоатчиликни ҳушëр торттириш учун биз 24 соат Wikipediaни қорайтириб қўямиз”¸ дейилади 18 январ куни инглиз тилидаги саҳифада.\nSOPA – "Интернет қароқчилигини тўхтатиш акти" деб номланган янги қонун лойиҳаси АҚШ даги кино ва мусиқа саноати босими остида ҳозирланган бўлиб¸ унда тегишли идораларга Интернет қароқчилигида айбланган сайтларни ëпиб ташлаш ваколатини бериш кўзда тутилади.\nБу қонун лойиҳаси мухолифлари эса¸ уни Интернет устидан цензура ўрнатиш ҳаракати сифатида баҳоламоқдалар.\nАҚШнинг бошқа йирик Интернет ширкатлари¸ хусусан Google каби хизматлар ҳам мазкур қонунга қарши эътироз билдирмоқдалар.